Reviu Eksklusif: Berbaloikah Berhabis Duit Beli Samsung Galaxy Note20 Ultra 5G!!

Pastinya siri Samsung Galaxy Note 20 sudah menjadi perbualan hangat pada peminat dan juga netizen di luar sana dan yang menjadi sorotan adalah Galaxy Note20 Ultra 5G. Namun adakah berbaloi untuk menhabiskan duit puluhan ribu demi sebuah telefon pintar? Jom kita tengok!

Pertama kita lihat aspek rekaan. Jika dilihat rekaan peranti ini tampil dengan lebih simple dan elegan. Ia tampak mewah sejajar dengan harganya khususnya pada varian warna Mystic Black.

Cuma kamera di bahagian belakang tampak terlalu besar dan tebal sehingga menganggu sedikit mata yang meilhat. Namun itu bukanlah masalah yang besar.

Seperti biasa, rekaan skrin hadapan tampil dengan skrin melengkung dan kamera berlubang. Meh min belanja rekaan penuh peranti ini!

Ini antara yang menarik perhantian kami adalah skrinnya yang sangat baik.  Hadir dengan 6.9″ WQHD Dynamic AMOLED 2X Infinity O dispalay memberikan  1500 nits dan tiada glare walaupun pada waktu siang. Mata juga sangat selesa ketika menonton. Warna yang terhasil sangat vibrant!

Bukan itu sahaja, antara yang menjadi sorotan adalah kadar segar semula peranti ini adalah 120Hz yang pastinya membuatkan kawalan lebih kemas, lancar dan tiada lag. Jadi pengguna S Pen juga sudah tiada masalah.

Kalau korang nak tahu, Samsung Galaxy Note20 Ultra 5G ini hadir dengan pemproses yang sangat berkuasa iaitu Exynos 990 dan dipadankan dengan RAM sebesar 12GB dan ROM sebesar 256GB. MEnariknya, pempreoses ini membenarkan anda melakukan multi tasking tanpi ada lag. Jadi anda nak main game, atau melakukan kerja harian anda sudah tiada masalah.

Justeru, kami telah melakukan ujian ke atas peranti ini menerusi AnTuTu benchmarh dan mendapati ia memberikan predstasi setanding dengan harganya. Keputusan adalah seperti berikut:

Memang tidak dapat disangkal lagi, kamera pada Samsusng Galaxy Note20 Ultra 5G ini hadir adalah antara yang terbaik di pasaran.  Hadir dengan 108MP + 12MP + 12MP + Laser Auto focus dan kamera hadapan juga tidak mengecewakan apabila ia hadir dengan 10MP.

Hasil gambar pada peranti ini memperlihatkan perincian yang dipamerkan sangat halus dan warna yang terbasil sangat vibrant. Sungguhpun dalam situasi low light. Fungsi yang hadir pada peranti ini juga sangat sesuai dengan gaya hiduop anda. Jadi dengan harganya ini, kuasa kamera pasti dapat mencapai paras yang diingini.

Disebabkan paparannya tampil dengan kadar segar semula 120Hz, pastinya melonjakkan lagi prestasi S Pen. Ketepatan yang dipamerkan sangat baik dan ia juga adalah low latency iaitu 90ms.

Jadi tiada lagi lag ketika anda menulis antau sebagainya. Kepelbagaian kawalan pada S Pen ini juga merupakan antara sorotan yang perlu diwberikan perhatian kepada merkea yang ingin memiliki peranti ini

Telefon ini bukan biashe-biashe apabila ia tampil dengan kapasiti 4500mAh serta diapadankan dengan pengecasan pantas 25W pastinya berdesup laju.

Kami telah melaksanakan ujian pengecasan bagi menguji sejauh mana kepantasannya. Kami mula mengecas pada jam 11.22 pagi ketika ia berada pada 22%. Ia mencapai 100% pada jam 12.45 tengah hari. mengambil masa hanya selama 1 jam 23 minit.

Secara keseluruhannya peranti ini mempamerkan prestasi sejajar dengan harganya. Sungguhpun ia mahal sedikit, tetapi ia tidak mengabaikan prestasinya dari pelbagai aspek sama ada dari segi rekaan, paparan, kuasa dalaman mahupun keupayaan bateri. Ia seakan membawa komputer peribadi anda ke mana sahaja. Jadi sememangnya berbaloi untuk anda miliki jika anda mempunyai wang yang lebih. hehe


Samsung Galaxy J7 Prime, Memfokuskan Untuk Penggambaran Wefie!

Samsung hari ini dengan rasminya mengumumkan model terbaru mereka, Galaxy J7 Prime untuk pasaran Malaysia. Memfokuskan kepada pengguna yang gemar mengambil gambar wefie, smartphone ini menyokong lensa kamera depan 8 Megapiksel bersama mod Wide Selfie dan kamera utama beresolusi 13 Megapiksel dengan apertur F1.9.

Apa yang istimewanya Galaxy J7 Prime, ia menampilkan skrin berukuran 5.5 inci beresolusi 1920×1080 piksel, dengan pemproses Octa Core 1.6GHz. Dioperasikan oleh Android 6.0 Marshmallow, sokongan pengimbas cap jari pada Galaxy J7 Prime turut menawarkan bateri berkapasiti 3300 mAh bersama mod Ultra Data Saving. Mod ini mampu menjimatkan penggunaan data oleh pelbagai aplikasi pada smartphone.

Rekaan logam yang anggun dan premium turut hadir dengan dua pilihan warna iaitu Putih/Emas dan Hitam. Samsung Galaxy J7 Prime akan dijual dengan harga RM 1,199 termasuk 6% GST. Kepada yang berminat, anda boleh berkunjung ke kedai-kedai Samsung yang sah bermula hari ini!


Perkhidmatan Jalur Lebar Gentian Kediaman MaxisONE Home Kini Dilancarkan

Maxis baru-baru ini telah melancarkan MaxisONE Home yang baru iaitu perkhidmatan jalur lebar gentian kediaman yang direka untuk menyediakan satu pengalaman jalur lebar gentian kediaman menyeluruh yang lebih baik. Ia adalah perkhidmatan jalur lebar kediaman pertama yang ditawarkan bersama dengan pasukan pakar-pakar Internet, temu janji yang “tepat pada masa, setiap kali” dan janji kepuasan dijamin selama 30 hari. Oleh itu, jika anda tidak berpuas hati dengan perkhidmatan tersebut, anda hanya perlu membatalkan perkhidmatan dalam tempoh masa tersebut tanpa dikenakan sebarang penalti.

Pengalaman premium ini telah diperkenalkan selaras dengan komitmen Maxis untuk bukan sahaja menyediakan pelan gentian yang hebat, tetapi juga perkhidmatan yang lebih baik untuk melengkapkan produk dengan adanya pasukan Maxperts. Pasukan Maxperts adalah seperti pasukan ‘SWAT’ yang mempunyai kepakatan Internet dan merupakan pasukan yang pertama seumpamanya untuk pelanggan bukan korporat di Malaysia. Tujuan utamanya adalah untuk memastikan bahawa jalur lebar kediaman anda dipasang dengan betul dan dioptimumkan di seluruh rumah anda.

Eksklusif untuk pelanggan pelan MaxisONE, pakej MaxisONE Home bermula dari RM170 sebulan dan ditawarkan dengan sokongan 24/7 dan kelajuan muat naik dan muat turun yang sama sehingga 100Mbps. Untuk maklumat lanjut mengenai pelan-plan MaxisONE Home yang ditawarkan, layari www.maxis.com.my/home


Meriahkan Hidup Anda Bersama Promosi Wiko!

Kepada warga Ipoh, marilah sertai Pameran IT 2017 di Ipoh Parade Mobile. Wiko tidak melepaskan peluang turut serta dalam pameran tersebut dengan kehadiran produk terbaru siri Ufeel dan siri Y, Wiko menawarkan promosi selama 3 HARI bermula 7hb hingga 9hb April 2017.

Anda bersedia? Jadilah pelanggan 100 pertama Wiko setiap hari untuk menikmati POTONGAN harga sebanyak 30% pada pembelian yang kedua.

Anda tidak patut melepaskan peluang keemasan ini serta pelawa rakan-rakan kenalan anda untuk sertai bersama Wiko di Ipoh Parade!


USB Kini Lebih Pantas Dengan USB 3.2 – Kelajuan Mencecah 20Gbps

Seperti yang diketahui umum, tugas USB ialah untuk memindahkan data antara satu peranti ke satu peranti, malah ia juga digunakan oleh kita setiap hari untuk mengecas telefon pintar. Kelajuan maksimum yang boleh dicapai buat masa kini adalah sekitar 10Gbps pada versi USB 3.1 dan pada versi USB 3.2 akan datang, kelajuan tersebut telah digandakan kepada 20Gbps.

Mengikut ujian yang dilakukan oleh para jurutera, pemindahan data yang pantas ini hanya menyokong pada kabel jenis USB Type-C, sebaliknya pada USB versi sebelumnya didapati gagal. Walau bagaimanapun, tidak semua alat dapat menggunakannya melainkan ianya sebuah peranti baru yang menggunakan teknologi yang sama.

Buat masa ini, ia masih berada di peringkat penghujung dan tidak mustahil masalah mungkin berlaku. Selepas itu, kemungkinan kita akan melihat ia mula digunakan secara komersial pada tahun 2019. Bagi anda yang tidak tahu, generasi USB 3.0 kini tidak wujud malah ia telah digantikan kepada USB 3.1 (5Gbps), selepas itu generasi kedua muncul sebagai USB 3.1 (10Gbps) yang mana banyak pengeluar gunakan.


Apa Dia? Xiaomi Nak Jual Harga Mahal Pulak?

Jika rakan anda bertanyakan senarai smartphone mesra ekonomi yang bagus ketika ini, pasti model-model dari Xiaomi akan tersenarai bukan? Namun selepas ini ia mungkin berubah, syarikat yang amat sinonim dengan peranti mampu milik kini berkemungkinan besar akan bertukar arah dan model perniagaan.

Pengumuman tersebut dibuat oleh pengasas Xiaomi, Li Wanqiang. Menurut beliau selepas ini Xiaomi akan menjual peranti mereka pada kelas harga yang lebih tinggi dari ketika ini, sekitar RM 2400 sebuah. Namun beliau menjanjikan bahawa walaupun terdapat kenaikan pada kelas harga, Xiaomi masih akan memastikan bahawa peranti tersebut mempunyai nilai dan speasifikasi yang terbaik berbanding pesaing.

Apa kata anda? Wajarkah Xiaomi menaikkan kelas harga mereka atas nama persaingan dengan nama-nama besar?


HONOR Raikan Hari Bapa Dengan Promosi Hebat – Penjimatan Sehingga RM299!

Berbicara mengenai seorang ayah – dia merupakan insan paling penting dan berperanan besar dalam sesebuah keluarga selepas ibu. Justeru, kita perlu menghargai setiap keringat dan jasanya yang tumpah sepanjang hidup kita.

Hari bapa bakal menjelang, pasti ramai yang sedang mencari hadiah paling sesuai untuk dihadiahkan kepada ayah tersayang kan? Sudahkan anda menyiapkan hadiah buat hero hati anda? Aha! Tak payah pening-pening!

HONOR kini mengambil langkah memeriahkan lagi hari penting tersebut dengan mengadakan promosi hebat yang menawarkan pakej menarik. Setiap pakej didatangkan dengan kadar harga yang rendah dan sangat berpatutan! TAK PERCAYA? Cuba check kat bawah ni :

Wah! Terbaik kan? Promosi bermula 12 – 20 Jun 2019 dan bagi yang berminat, promosi ini ditawarkan secara atas talian menerusi gedung beli belah, HiHonor. Jangan lepaskan peluang keemasan ini! Selamat Hari Bapa diucapkan kepada semua bapa!


Lebih 1,000 Unit Honor 8X Terjual Dalam Masa Hanya 20 Minit!

Kehadiran Honor 8X baru-baru ini ternyata satu pencapaian yang sangat terbaik buat industri telefon pintar di pasaran tempatan di samping turut diterima baik oleh para pelanggan di seluruh pelusuk dunia.

Lebih mengejutkan, jualan telefon tersebut dikatakan mencatatkan rekod luar biasa apabila sebanyak lebih daripada 1,000 unit telah terjual dalam masa hanya 20 minit di laman Shopee dan Hi Honor sejak permulaan penjualannya pada jam 9 pagi tadi!

Kejayaan ini sekaligus membuktikan bahawa Honor 8X sememangnya satu ciptaan terhebat untuk telefon pintar pada masa kini di samping menawarkan pelbagai spesifikasi ‘padu’ pada harga yang memang mampu milik – RM949!

Menariknya lagi, pelanggan terawal yang membuat pembelian turut menerima pelbagai hadiah menarik termasuk 1x kotak hadiah istimewa, 1x Honor 8X Flip Cover, baucar bernilai RM100 dan juga ganjaran tambahan lain berupa Shopee Coin bernilai RM50-**bergantung pada stok.

Bagi anda yang terlepas jualan istimewa hari ini, anda tidak perlu kecewa kerana anda boleh membuat pembelian Honor 8X pada roadshow yang bakal berlangsung pada 13 dan 14 Oktober ini di senarai lokasi berikut :

Hadiah Percuma (Setiap pembelian satu unit)

1x kotak hadiah istimewa, 1x Honor 8X Flip Cover, 1 X Honor Band 3, Baucar bernilai RM 50, 1x Beg Galas Honor

Pada roadshow tersebut juga, pengunjung berpeluang beramah mesra bersama duta Honor iaitu penyanyi rapper Malaysia terkenal, SonaOne. Selain itu, perngunjung juga bakal dihiburkan dengan persembahan istimewa daripada pemenang #1millionperformance TikTok, iaitu Kaile di samping berpeluang memenangi Honor 8X secara percuma.

Tidak ketinggalan, pembeli juga akan menerima hadiah percuma bernilai sehingga RM266 (Honor Band 3 dan Honor 8X Flip Cover) di kedai Honor terpilih di seluruh negara. Pun begitu, penawaran hadiah tersebut adalah terhad untuk 20 unit sahaja bagi setiap kedai. Untuk menyemak senarai kedai terpilih, sila klik di SINI.


Kemas Kini Android Nougat Untuk Peranti Sony Dilancarkan Semula

Bulan lalu kami ada melaporkan Sony telah menangguhkan pelancaran Android Nougat untuk peranti Xperia Z5, kini berita baik untuk pemilik model Xperia Z5 dan beberapa model lain dari Sony! Nampaknya Sony sudah memulakan semula pelancaran kemas kini Android Nougat tersebut.

Menurut Xperia Blog melaporkan bahawa Sony kini melepaskan kemas kini Nougat untuk Xperia Z3 +, Xperia Z5, dan tablet Xperia Z4. Sebelum ini, Sony menangguhkan edaran kemas kini kerana beberapa pengguna melaporkan masalah setelah mereka memasang kemas kini tersebut. Sony dengan pantasnya menghentikan kemas kini tersebut dan memperbaiki masalah yang dilaporkan, sekarang kemas kini Android Nougat sudah sedia digunakan.


Hisense Mengumumkan Kerjasama Global dengan Organisasi E-sport Fnatic

QINGDAO, China, 6 Okt. 2020 /PRNewswire/ — Hisense, peneraju pasaran peralatan rumah dan barangan elektronik pengguna global, hari ini mengumumkan kerjasama selama beberapa tahun dengan organisasi e-sukan, Fnatic. Melalui kerjasama ini, kedua-dua syarikat akan menghasilkan pelbagai kandungan, termasuk ulasan produk, kolaborasi video dan penglibatan sosial, masing-masing menampilkan peralatan Hisense dan pasukan-pasukan terkemuka Fnatic.

“Kami teruja untuk bekerjasama dengan Fnatic, salah satu daripada organisasi e-sukan dunia yang utama, dalam usaha bersama untuk memberikan kualiti hidup yang lebih baik kepada peminat Fnatic dan e-sukan,” ujar Alex Zhu, Naib Presiden Hisense International. “Kami berharap untuk menjadikan TV dan peralatan rumah Hisense teman sejati mereka yang sangat berguna dalam kehidupan dengan meneroka keperluan peminat, agar mereka dapat menumpukan pada menikmati setiap detik dalam permainan e-sukan. Dengan sokongan sistem operasi unik VIDAA yang dilancarkan pada TV Hisense, kami berdedikasi untuk membawakan lebih banyak kandungan e-sukan dan Fnatic ke skrin besar kami untuk para peminat.”

Hisense menyediakan peralatan rumah pintar yang boleh dipercayai, antaranya termasuk televisyen, peti sejuk, penyaman udara, mesin basuh, peralatan memasak, yang memenuhi permintaan pengguna moden. Sebagai sebahagian daripada perjanjian tersebut, semua kemudahan Fnatic akan dinaik taraf dengan produk Hisense. Fnatic juga akan mempunyai akses ke rangkaian global pelanggan Hisense, yang membolehkan mereka menjangkau penonton yang lebih meluas dan berpotensi untuk membina asas peminat yang lebih kukuh. Kerjasama ini merupakan satu lagi pencapaian strategik dalam pengembangan berterusan Fnatic ke China.

“Kami berbangga untuk bekerjasama dengan Hisense, sebuah syarikat inovatif yang berpandangan ke depan, yang komited untuk membawa kebahagiaan ke kediaman jutaan keluarga”, Sam Mathews, Pengasas dan CEO Fnatic berkata. “Sebagai rakan kongsi yang dipercayai, kami teruja untuk berkongsi kolaborasi ini dengan peminat, pemain dan pencipta kami.”

Ditubuhkan pada 1969, Hisense beribu pejabat di Qingdao, China. Sepanjang 51 tahun yang lalu, Hisense sentiasa berpegang kepada nilai-nilai teras “Integriti, Inovasi, Tumpuan Pelanggan dan Kemampanan”. Perniagaan tersebut merangkumi bidang-bidang seperti industri multimedia, peralatan rumah, maklumat pintar IT dan perkhidmatan moden. Hisense telah membina 54 syarikat dan pejabat di luar negara, 14 kemudahan pengeluaran atasan antarabangsa dan 17 pusat R&D di seluruh dunia, dengan matlamat tunggal untuk menyampaikan produk terbaik dan mampu milik yang memperbaiki kehidupan pengguna.

Fnatic ialah jenama hiburan e-sukan global yang beribu pejabat di London, yang menumpukan sepenuh perhatian dalam mencari, meningkatkan tahap dan mengukuhkan pemain dan pencipta. Ditubuhkan pada 2004 oleh Sam Mathews, pasukan Fnatic semenjak itu telah merebut lebih daripada 200 kejuaraan dalam 30 permainan yang berbeza. Didorong oleh hiburan, Fnatic ialah saluran yang digunakan oleh jenama-jenama yang paling berpandangan ke depan untuk berkomunikasi dengan golongan muda. Ia menyampaikan kandungan, pengalaman dan pengaktifan terkemuka dalam industri melalui pejabat dan kemudahan di bandar-bandar antara Los Angeles dan Tokyo. Untuk maklumat lanjut, sila layari Fnatic.com.

Keywords: Computer Hardware Computer/Electronics Consumer Electronics Electronic Components Household Products Household/Consumer/Cosmetics Retail Sports Licensing/marketing agreements


Grab Dan Lyft Meluaskan Lagi Servis Melalui Proses Integrasi Dua Hala

Kaki travel disaran menggunakan servis Grab kerana mereka telah pun bekerjasama dengan servis yang seumpanya di US, Lyft. Proses integrasi dua hala tersebut membolehkan anda menggunakan servis Lyft ketika berada di US melalui aplikasi Grab. Begitu juga sekiranya pelancong dari US datang ke sini, mereka juga boleh menggunakan servis Grab melalui aplikasi Lyft di peranti ANDROID atau iOS mereka.

Integrasi dua hala ini memberikan pengguna lebih akses kepada servis di samping menjadikan pengalaman percutian anda lebih lancar dan sempurna. Mengikut data, negara asia tenggara merupakan antara tempat percutian paling hangat, pada tahun lalu sahaja 106 juta pelancong telah bercuti sekitar negara-negara Asia Tenggara dan pelancong Amerika merupakan yang paling ramai melancong di sini.

Dijangkakan 10 tahun lagi angka pelancong akan mencecah 200 juta dan pakar juga percaya sebanyak 231 bilion USD akan dibelanjakan oleh pelancong sedekad lagi.


Pengeluaran iPhone 12 Di Kilang Foxconn’s India Kurang Separuh Gara-Gara COVID 19!!

Baru-baru ini, kes jangkitan COVID di India Semakin meningkat dan perkara ini secara langsung telah memberi kesan kepada pengeluaran iPhone 12 di kilang Foxconn yang mana jumlah pengeluarannya telah berkurang hampir separuh.

Dalam satu pendedahan daripada Foxconn, 10 orang jurutera China di kilang tersebut telah positif COVID 19 dan dijangka lebih dari 100 orang pekerja mungkin akan dijangkiti.

Dalam satu laporan daripada Reuters, Foxconn telah menguatkuasa undang-undang bahawa tiada pekerja yang dibenarkan masuk ke dalam kilang.

BUkan hanya kilang Foxconn sahaja yang terjejas, namun kilang di Wistron juga terjejas yang mana 3 orang jurutera dari Taiwan telah disahkan positif.


Pandang Pertama Huawei Mate 9 Pro

Huawei memberikan kita satu lagi pilihan peranti sebelum memasuki tahun baru 2017 dengan memperkenalkan Mate 9 Pro yang secara rasminya dijual bermula hari ini di seluruh negara.

Mate 9 Pro merupakan peranti pertama dari Huawei yang mempunyai skrin sisi melengkung dengan resolusi paparan 2K. Sekilas pandang sahaja kami sudah sedikit tertawan dengan reka bentuknya yang elegan. Apabila berada di dalam genggaman, peranti ini terus menawan hati kami dengan feel-nya yang solid dan premium. Kemasan aluminium Mate 9 Pro adalah antara kemasan terbaik yang kami rasakan ada pada peranti sepanjang tahun 2016 ini.

Bukan sahaja cantik dan elegan, Mate 9 Pro juga cukup berkuasa dengan cip pemproses Kirin 960 dan dibantu dengan RAM berkapasiti 6GB. EMUI 5.0 pula menjadikan proses kendalian operasi di dalam smartphone lebih lancar dengan sistem pengurusan aplikasi dan kerja yang lebih baik.

Leica menjadi nama yang semakin sinonim dengan peranti Huawei. Mate 9 Pro dilengkapi kamera dwi-lensa yang dibangunkan bersama Leica. Lensa 20 megapiksel monochrome dan 12 megapiksel RGB menjadi senjata utama pengguna untuk menangkap gambar dengan kualiti yang sangat baik. Bagi gambar selfie pula, kamera hadapannya mempunyai lensa 8 megapiksel.

Pembeli Mate 9 Pro akan menerima servis selepas pembelian premium dengan:-

Mate 9 Pro sudah mula dijual hari ini pada harga RM 3,399 dengan variasi warna Champagne Gold dan Titanium Grey.


Maxis Deepagrams – Hologram Deepavali Pertama Seumpanya

Bersempena sambutan hari Deepavali yang bakal tiba, Maxis telah memperkenalkan Deepagrams, satu paket wang yang boleh berubah menjadi cahaya hologram menggunakan telefon pintar.

Bukan sahaja menghadiahkan wang kepada yang tersayang atau kenalan malah, cahaya hologram pertama seumpanya juga boleh dikongsi bersama. Setiap paket wang Deepagrams, pengguna boleh menggunakan prisma telus khas untuk memainkan hologram.

Apa yang perlu anda buat ialah, imbas kod QR yang terletak di belakang paket wang, kemudian pasang prisma khas tersebut pada skrin telefon pintar. Seterusnya anda boleh saksikan cahaya kegembiraan berulang kali.

Para pelanggan Maxis boleh mendapatkan Deepagrams di mana-mana cawangan Pusat Maxis seluruh Malaysia bermula hari ini selagi stok masih ada.


Hasil USD LTI telah meningkat sebanyak 5.8% QoQ dan 8.5% YoY; Keuntungan Bersih meningkat sebanyak 37.9% YoY

Pengumuman Hasil dan Lembaran Fakta Suku Ketiga, Tahun Fiskal 2021

MUMBAI, India, 20 Januari 2021 /PRNewswire/ — Larsen & Toubro Infotech (kod BSE: 540005) (NSE: LTI), sebuah syarikat perunding teknologi global dan penyelesaian digital, mengumumkan hasil Q3 FY21 pada hari ini.

“Kami sukacita untuk menyampaikan pertumbuhan suku tahun yang kukuh sebanyak 5.8% QoQ dalam hasil USD. Pertumbuhan ini telah didorong oleh momentum pertumbuhan yang sihat meliputi seluruh portfolio kami. Kami terus melihat permintaan yang tinggi untuk penyelesaian IT berasaskan awan. Perkongsian tahap 1 kami dengan syarikat gergasi membolehkan kami bekerjasama dalam peluang memperoleh hasil pelanggan dan pemasaran.

“Kami gembira mengumumkan dua urus niaga besar dengan TCV baharu bersih kumulatif bernilai USD 278 juta. Kami kekal fokus pada keupayaan pembinaan dan penskalaan yang berbeza. Perancangan urus niaga yang sihat dan usaha mendapatkan pelanggan yang berterusan menjadikan kami optimistik tentang masa depan.”

– Sanjay Jalona, Ketua Pegawai Eksekutif dan Pengarah Urusan, LTI

LTI (NSE: LTI) ialah sebuah syarikat perundingan teknologi dan penyelesaian digital global yang membantu lebih 400 pelanggan berjaya dalam dunia yang menumpu. Dengan operasi di 31 buah negara, kami berusaha keras untuk pelanggan kami dan mempercepat transformasi digital mereka dengan platform Mosaic LTI yang membolehkan perjalanan mudah alih, sosial, analitik, IoT dan awan mereka. Ditubuhkan pada tahun 1997 sebagai anak syarikat Larsen & Toubro Limited, warisan unik kami memberi kami kepakaran dunia nyata yang tiada tandingannya untuk menyelesaikan cabaran perusahaan yang paling kompleks di kesemua industri. Setiap hari, pasukan kami yang mempunyai lebih daripada 30,000 warga LTI membolehkan pelanggan kami meningkatkan keberkesanan operasi perniagaan dan teknologi mereka dan memberikan nilai kepada pelanggan, pekerja dan pemegang saham mereka. Dapatkan maklumat lanjut di http://www.lntinfotech.com atau ikuti kami di @LTI_Global.

Keywords: Computer Software Computer/Electronics Internet Technology Mobile Entertainment Telecommunications Accounting news, issues Earnings Data Analytics


Motorola Buang Harga Moto G5 Plus – Kini RM1,099

Sejak pengenalan Moto G5 Plus pada bulan Mei yang lalu, Motorola Malaysia telah menerima sambutan yang baik di kalangan pengguna di Malaysia. Bagi melanjutkannya, Motorola mengadakan satu promosi eksklusif di Lazada bermula 25 September (hari ini) sehingga 2 Oktober depan menawarkan Moto G5 Plus pada harga RM1,099.

Potongan harga sebanyak RM200 ini juga ditambah lagi dengan hadiah istimewa merupakan sarung boleh lipat, Motorola Pulse 2, fon kepala, jaminan lanjutan, dan perlindungan kerosakan tidak sengaja bernilai RM676.

Promosi ini kini sah di Lazada bermula 25 September sehingga 2 Oktober depan. Moto G5 Plus didatangkan bersama pilihan warna Fine Gold dan Lunar Gray.


Nikmati Rebat Bernilai RM250 Bagi Pembelian Galaxy Watch Active2!!!

Ada berita baik buat mereka yang ingin membeli jam tangan pintar apabila Samsung Malaysia telah mengumumkan bahawa pembelian Galaxy Watch Active2 40mm atau 44mm akan menerima rebat bernilai RM250 bermula dari sekarang sehingga 30 November.

Berikut adalah maklumat mengenai tawaran ini:

Bagi mendapatkan maklumat lanjut, anda boleh melayari laman sesawang https://www.samsung.com/my/offer/mobile/watch-active2-rebate/


ShopBack Melancarkan ShopFest – Satu Panduan Bijak Khas Jualan Akhir Tahun

Jualan akhir tahun sentiasa menjadi aktiviti kegilaan kaki shopping, apatah lagi tawaran eksklusif dari pelbagai platform membeli belah sangat memeningkan kepala. ShopBack, peneraju platform Cashback (Pulangan Tunai) dalam talian ingin memudahkan anda membeli dengan bijak, maka telah melancarkan ShopFest.

Jualan akhir tahun yang paling dinanti-nantikan oleh kaki shopping Malaysia, termasuk:

Selain mendapatkan maklumat penting dengan mudah di platform ini, pengguna juga boleh mendapat cashback sebanyak 30% serta tawaran super cashback sehingga 90% disediakan dari 30 peneraju e-dagang seperti 11street, Lazada, Expedia, Booking.com dan sebagainya.

Tambahan lagi, ShopBack akan menyediakan hadiah bernilai lebih daripada RM14 juta untuk dimenangi menerusi ShopFest Treasure Chest and Ultimate Experience.

Untuk maklumat lanjut, layari ShopFest atau ikuti FB ShopBack


Xiaomi Mi MIX 2S Akan Dijual Di Malaysia Pada Harga Bermula RM1,999

Xiaomi Malaysia hari ini membawa berita baik kepada para peminatnya di Malaysia apabila mengumumkan Xiaomi Mi MIX 2S akan ke pasaran tempatan tidak lama lagi. Peranti ini diletakkan di bawah peranti kelas induk menampilkan beberapa ciri yang dipertingkatkan seperti skrin hampir tiada bingkai, tubuh badan premium, cip berkuasa, dan dwi kamera berprestasi tinggi.

Xiaomi Mi MIX 2S hadir dengan paparan 6-inci FHD+ yang dikuasakan cip pemproses Qualcomm Snapdragon 845 dengan dua varian 6GB/64GB dan 6GB/128GB. Ia didatangkan dengan dua pilihan warna hitam/emas dan putih/perak (akan datang) pada harga RM1,999 dan RM2,199 seunit.

Peranti ini menawarkan dwi kamera gabungan Sony IMX 363 dan Samsung S5K3M3 bersama fungsi Dual Pixel untuk tujuan fokus yang lebih laju. Ciri tambahan pada kamera ini ialah fungsi AI dan bateri sebesar 3,400mAh. Sistem pengecasan pantas menyokong Quick Charge 3.0 dan panel belakang peranti menyokong teknologi pengecasan pantas tanpa wayar.

Tingkat taraf yang dimuatkan pada peranti Xiaomi Mi MIX 2S menjadikan peranti ini 30 peratus lebih prestasi dan 30 peratus lebih jimat kuasa. Telefon pintar ini boleh didapati di kedai atas talian Lazada, kedai-kedai konsep Mi Store, atau Mi Zone seluruh Malaysia bermula 1 Jun 2018.


1 Utama Kini Tanpa Tunai – 1PAY E-Wallet & ONESHOP.com.my Diperkenal

1 Utama kini mengorak langkah dalam memperkenalkan inisiatif berbelanja tanpa tunai (cashless) dengan memperkenalkan aplikasi, 1PAY E-wallet dan platform e-dagang dikenali sebagai ONESHOP.com.my. Acara pelancaran tersebut telah dirasmikan oleh Y.B Tuan Lim Guan Eng selaku Menteri Kewangan Malaysia.

Dengan pengenalan ini, 1Utama secara rasminya menjadi perintis dalam usaha membangunkan ekonomi digital untuk terus memajukan arus pembangunan inovasi masyarakat tanpa tunai atau cashless society di pusat beli belah.

1PAY E-wallet adalah kesinambungan daripada program Onecard Privileges yang mana kini dipertingkatkan – dimana pengguna hanya perlu scan dan bayar dengan aplikasi e-Wallet mereka dan pada masa sama, boleh mengumpul mata ganjaran dikenali sebagai Upoints.

Selain itu, terdapat juga perkhidmatan lain termasuk pilihan untuk menghubungkan dengan kad debit/credit, menerima dan memindahkan wang tunai, baucar hadiah dan banyak lagi.

Sementara itu, ONESHOP.com.my pula memberi peluang kepada 1 Utama untuk berkembang lebih maju dalam pemasaran Omnichannel terutamanya E-Commerce secara global – menggabungkan secara atas talian dengan pengalaman di luar talian.

Bermula hari ini sehingga 19 September 2019, 1 Utama mengadakan roadshow besar-besaran dalam mempromosikan kedua-dua inisiatif baru ini yang berlangsung di LG Oval and Highstreet – Pelbagai aktiviti menarik yang menanti pengunjung di sana!

Di samping itu, orang ramai berpeluang sertai peraduan ONESHOP’S Spend & Win untuk merebut pelbagai ganjaran menarik berupa luggage, pengering rambut eksklusif dan banyak lagi – peraduan berlangsung bermula hari ini hingga 17 November 2019.

Tidak ketinggalan, bermula 27 Oktober hingga 3 Oktober 2019, ONESHOP akan mengambil bahagian dalam jualan atas talian besar-besaran FPX #MYCYBERSALE ASIA yang dianjurkan oleh MDEC dan PIKOM. Maklumat lanjut, layari 1 Utama.


FP Markets melancarkan Dagangan Sosial FP Markets

FP Markets Social Trading membolehkan pedagang mencari, mengikut dan menyalin pedagang yang berjaya secara automatik.

SYDNEY, 11 Mac 2021 /PRNewswire/ — Sama ada anda ingin berdagang sebagai Penyalin atau menawarkan strategi dagangan sebagai Penyedia, Dagangan Sosial FP Markets memastikan anda kekal terkawal.

Dagangan salinan menghapuskan beberapa kerumitan perdagangan tukaran wang dan CFD serta membolehkan akses pelanggan ke titik kemasukan yang lebih banyak untuk berdagang di pasaran kewangan global dengan mengikuti pedagang atau Penyedia yang berjaya.  Penyedia ini diberi penarafan oleh FP Markets berdasarkan keuntungan mereka dalam tempoh masa tertentu dan penyalin berpotensi boleh melihat sejarah dagangan dan prestasi masa lalu mereka yang lengkap.

Pedagang bukan sahaja boleh mengakses lebih 60 Padanan Mata Wang, malah mereka juga boleh berdagang dengan 50 dagangan Saham terbesar di dunia termasuk Facebook, Google, Apple dan Amazon. Bagi para pelabur yang mencari rangkaian produk yang lebih pelbagai, FP Markets menyediakan harga terbaik yang ada pada semua komoditi utama serta Indeks yang paling banyak didagangkan di dunia daripada bursa global terbesar. Bagi pelanggan yang berminat dengan Mata Wang Kripto – Bitcoin, Ethereum, Litecoin dan Ripple, semuanya ada tersedia.

Craig Allison, Ketua untuk Eropah, Timur Tengah dan Afrika mengulas “Dagangan Sosial FP Markets membolehkan para pedagang mencari, mengikut dan menyalin pedagang yang berjaya secara automatik.  Sejak pelancaran beta pada awal bulan Mac, kami telah menerima permintaan yang menggalakkan bagi dagangan sosial FP Markets dengan peningkatan yang besar dalam pendaftaran dan peningkatan aktiviti serta nisbah penglibatan, terutamanya di media sosial.  Kami teruja dengan kemunculan kelas baharu pedagang dan minat mereka yang semakin meningkat dalam Dagangan Forex dan Kontrak untuk Perbezaan (CFD), yang lebih suka menganalisis prestasi pedagang yang berpengalaman dan meniru tingkah laku dagangan mereka.  Tambahan fungsi ini kepada harga dan syarat dagangan kami yang terkemuka di pasaran, menjadikan FP sebagai broker kepada para profesional dan mereka yang baru memulakan perjalanan dagangan”

Ketua Pegawai Produk, Narayan Joshi, menambah  “Terdapat trend yang semakin meningkat di kalangan pengguna terhadap platform dagangan sosial seperti ini yang menawarkan dagangan sosial pada Forex dan CFD serta menggabungkan saham, indeks, komoditi, mata wang kripto dan komuniti.  Dagangan Sosial FP Markets memberikan penyelesaian menyeluruh kepada pedagang yang serius serta tersedia pada semua peranti Android dan iOS untuk mereka yang ingin berdagang di mana-mana sahaja”

FP Markets ialah contoh pertumbuhan dalam pasaran yang besar dan berkembang pesat. Dalam dunia dagangan dalam talian yang pesat, ia merupakan broker Forex dan CFD yang memenangi pelbagai anugerah dan merupakan salah satu perniagaan Fintech yang terkemuka dan konsisten di Australia.

Lawati dan sertai Komuniti Dagangan Sosial FP Markets!

Muat Turun Sekarang: Android(Google Play) | iOS (App Store)

Untuk butiran lengkap tentang tawaran kami yang pelbagai,  sila layari  https://www.fpmarkets.com

Keywords: Banking/Financial Service Computer/Electronics Social Media New products/services


Hoist Finance Memilih Platform Perbankan Digital LTI untuk Mencapai Pertumbuhan yang Dipercepat di Eropah

Platform untuk menyokong pertumbuhan dalam segmen Pinjaman Berbayar

MUMBAI, India, 19 Mei 2021 /PRNewswire/ — Hoist Finance AB, sebuah syarikat perkhidmatan kewangan pan Eropah, untuk menyediakan Perbankan Sebagai Perkhidmatan bagi segmen Pinjaman Berbayar melalui Platform Perbankan Digital miliknya.

Platform Perbankan Digital LTI yang dikuasakan oleh Temenos, akan membolehkan Hoist Finance untuk lebih berskala dan pengambilan kelas aset baharu yang lebih pantas di seluruh rantau. Platform ini menyediakan saling kendali, ketangkasan dan keselamatan lebih tinggi yang lancar dengan kos pemilikan yang lebih rendah.

Klaus-Anders Nysteen, Ketua Pegawai Eksekutif Hoist Finance berkata: “Kerjasama strategik dengan LTI ini adalah selaras dengan strategi pertumbuhan kami untuk segmen pinjaman berbayar di Eropah. Ia akan membantu kami mengukuhkan kedudukan Hoist sebagai peneraju dalam segmen ini melalui strategi yang mengutamakan digital. LTI telah menjadi rakan kongsi strategik Hoist sejak tahun 2019 serta telah menyokong pelbagai inisiatif transformasi yang merangkumi transformasi tempat kerja, infrastruktur dan penghijrahan ke awan. Penyertaan platform perbankan digital LTI merupakan pelanjutan semula jadi bagi perkongsian strategik kami.”

Dengan keupayaannya yang komprehensif, Platform Perbankan Digital LTI menyediakan penyepaduan lengkap dengan Temenos Transact, Temenos Infinity, Temenos Payments dan Temenos Financial Crime Mitigation serta penyelesaian Teknologi Kewangan seperti pelaporan kawal selia, pengesahan, penyelesaian KYC, perkhidmatan kad dan penyelesaian pembayaran yang tersedia di Temenos Marketplace.

Sanjay Jalona, Ketua Pegawai Eksekutif & Pengarah Urusan LTI berkata “Platform perbankan digital LTI menggabungkan kepakaran fungsi dan teknologi kami untuk memodenkan operasi tanpa pendahuluan pelaburan atau kos lesen yang besar. Model berasaskan penggunaan yang ditawarkan oleh platform ini akan membolehkan pihak bank kekal berdaya saing tanpa perlu risau tentang kitaran teknologi. Kami berbangga dengan kerjasama ini dengan Hoist dan berharap dapat merealisasikan pengembangan mereka di seluruh Eropah.”

Platform Perbankan Digital LTI akan beroperasi dengan lancar di seluruh aplikasi dan infrastruktur Hoist yang sedia ada melalui antara muka yang didorong oleh API untuk berhubung dengan sistem pihak ketiga.

Julia Ehrhardt, Ketua Pegawai Perbankan Runcit dan Pembangunan Perniagaan Hoist Finance berkata: “Platform perbankan digital LTI yang canggih akan memudahkan Hoist mencapai objektif strategiknya bagi meningkatkan bahagian pasarannya dalam segmen perbankan runcit yang dianggarkan akan meningkat daripada 700 juta SEK pada masa ini kepada 4 bilion SEK menjelang tahun 2023. Platform LTI boleh diskalakan sepenuhnya dan menyediakan Hoist dengan ketangkasan untuk memperluas penawaran pinjaman berbayar dan deposit ke dalam semua pasaran kami.”

Dengan kehadiran di seluruh Sweden, Denmark, Norway dan Finland, LTI merupakan salah sebuah syarikat penyedia penyelesaian digital dan perundingan IT yang terkemuka di wilayah Nordic. Satu kajian terbaru oleh Whitelane Research dan PA mengiktiraf syarikat ini sebagai antara yang berprestasi terbaik di wilayah Nordic dan mendapat #1 dalam kepuasan pelanggan di Sweden. Syarikat ini mengambil kira bank dan institusi kewangan terkemuka dalam kalangan pelanggannya di rantau ini.

LTI (NSE: LTI) ialah sebuah Syarikat perundingan teknologi dan penyelesaian digital global yang membantu lebih 400 pelanggan berjaya dalam dunia yang menumpu. Dengan operasi di 31 buah negara, kami berusaha keras untuk pelanggan kami dan mempercepat transformasi digital mereka dengan platform Mosaic LTI yang membolehkan perjalanan mudah alih, sosial, analitik, IoT dan awan mereka. Ditubuhkan pada tahun 1997 sebagai anak syarikat Larsen & Toubro Limited, warisan unik kami memberi kami kepakaran dunia nyata yang tiada tandingannya untuk menyelesaikan cabaran perniagaan yang paling kompleks meliputi semua industri. Setiap hari, pasukan kami yang terdiri daripada lebih 33,000 warga LTI mendayakan pelanggan kami untuk meningkatkan keberkesanan operasi perniagaan dan teknologi serta memberikan nilai kepada pelanggan, pekerja dan para pemegang saham mereka. Ikuti kami di @LTI_Global

Keywords:  Banking/Financial Service Computer/Electronics Feature News Releases Financial Technology


OPPO A93 Menjengah Ke Pasaran Tempatan Sedikit Masa Lagi!!!

Peminat OPPO mesti excited giler apabila OPPO telah mengacah kehadiran OPPO A93 ke pasaran tempatan tidak lama lagi!!!!

Namun, masih belum ada lagi tarikh rasmi ketibaan peranti ini ke pasaran Malaysia.

Buat yang tidak mengetahui, peranti ini dikuasakan oleh pemproses MediaTek Helio P95 dan dihadirkan dengan RAm sebesar 8GB dan storan sebesar 128GB. Tampil dengan 4 kamera iaitu 48MP + 8MP + 2MP + 2MP bagi kamera belakang dan 16MP + 2MP bagi kamera hadapan.


Reviu Eksklusif: ASUS ZenBook Duo 14 Baharu Lebih Berkuasa & Praktikal!!

Pada zaman ini, kerja orang ramai semakin sibuk, dan admin rasa kadang-kadang memerlukan beberapa tangan lagi untuk menanganinya. Jika komputer riba mempunyai skrin tambahan, peranti ini boleh menjadi salah satu kaedah untuk meningkatkan kecekapan kerja! Oleh itu, ASUS baru-baru melancarkan ASUS ZenBook Duo 14 yang baru dilengkapi dengan pemproses yang lebih pantas, membolehkan pengguna mengalami operasi yang lebih lancar. Sudah tentu, yang paling penting ialah peranti ini mempunyai skrin tambahan! Jom reviu komputer riba ini, dan melihat apakah kehebatannya!

Semasa mengeluarkan ZenBook Duo 14, macam mana pun tidak menyangka bahawa peranti ini terdapat skrin kedua di dalamnya kerana keseluruhan badannya sangat ringan dan nipis. Tebalnya hanya 16.9mm, dan beratnya 1.57kg. Rasanya tidak terlalu berat untuk digunakan ~ Badannya juga dirawat dengan permukaan logam yang dapat dilihat pada ZenBook lain, memberi penglihatan yang agak atas dan kukuh.

Komputer riba ini dilengkapi dengan skrin sentuh 14 inci yang memberi paparan resolusi 1080p, dan bezel ultra-sempitnya juga membolehkan nisbah skrin-ke-badannya mencapai 93%.

ScreenPad Plus adalah skrin kedua bagi peranti ini, letak betul-betul di bawah skrin utama. Papan kekunci telah dipindahkan ke bahagian bawah komputer riba. Pad sentuh di tengah juga ditukar ke sebelah kanan, maksudnya korang tiada tempat untuk menyokong pergelangan tangan, dan korang akan memerlukan masa untuk membiasakan diri.

Secara khususnya, pendirian komputer riba juga disertakan dalam kotak supaya komputer riba dapat mengangkat lebih banyak daripada yang boleh ditahan oleh engsel ErgoLift sehingga memberi kecondongan yang lebih baik untuk penggunaan yang selesa.

Dari segi kesambungan, ZenBook Duo 14 menyediakan sambungan yang sangat lengkap. Bahagian kiri peranti dilengkapi dengan HDMI dan dua USB-C Thunderbolt 4; sisi lain dilengkapi dengan pembaca kad microSD, bicu fon kepala 3.5mm dan USB 3.2 Jenis-A.

Skrin utama dan skrin kedua juga menyokong penggunaan stylus. Stylus yang ada dalam kotak dapat memberi pengalaman yang lebih kondusif bagi pengguna yang sering  melukis.

Skrin kedua ScreenPad Plus 12.65 inci menjadi tumpuan ZenBook Duo 14, memberi paparan IPS beresolusi 1920 × 515, dan kecerahannya bertambah baik. Selain itu, skrin ini melengkung sedikit, mengurangkan masalah pantulan supaya pengguna melihat dengan jelas. Setiap perkataan yang dipaparkan di skrin juga dapat mengurangkan masalah warna.

Apabila komputer riba dihidupkan, ScreenPad Plus akan menaikkan sudut di bawah pemacu engsel secara automatic. Fungsi ini bukan sahaja menjadikan skrin kedua kelihatan lebih selesa, tetapi juga menjadikan pelesapan haba yang lebih baik dan membolehkan bahagian komponennya tetap sejuk.

Penggunaan skrin kedua yang terbaik membolehkan pengguna membuka satu atau lebih daripada satu aplikasi. Dengan fungsi ini, korang dapat menggunakan beberapa aplikasi dengan berkesan pada masa yang sama. Sebagai contohnya, korang boleh mencari video YouTube sambil sunting filem; korang juga boleh menjelajahi Internet sambil menaip.

Terdapat dua butang di bahagian atas pad sentuh ScreenPad Plus. Fungsi butang pertama menukar kandungan antara skrin utama dan skrin kedua dengan pantas. Jika pengguna memulakan aplikasi di skrin utama, tekan saja butang ini, dan korang dapat memindahkan tetingkap ke skrin kedua yang lebih rendah serta memaksimumkannya secara automatik. Sudah tentu, pengguna juga boleh membuka aplikasi secara langsung di skrin kedua. Fungsi butang kedua adalah untuk hentikan kegunaan ScreenPad Plus. Jika korang ingin mempunyai jangka hayat bateri yang lebih lama atau tidak mahu menggunakan skrin kedua, klik butang itu dah boleh.

Skrin kedua juga mempunyai beberapa alat dan fungsi yang terbina dalam. Pengguna dapat menyesuaikannya secara langsung di skrin kedua, dan dapat menggunakan aplikasi yang sering digunakan dengan mudah, langsung tidak ada masalah untuk menambah aplikasi lain.

Komputer riba mempunyai skrin tambahan, korang semua orang pasti akan bimbang bahawa fungsi ini akan mempengaruhi jangka hayat bateri. Walaubagaimanapun, ZenBook Duo 14 mempunyai kuasa 70Wh yang terbina dalam dan dapat bertahan hingga 17 jam, boleh menjadi redup secara automatik apabila tidak menggunakan selama jangka masa yang panjang untuk jimat penggunaan tenaga. Komputer riba ini boleh bermain video secara berterusan dengan kecerahan 50% selama kira-kira 11 jam. Walaupun dalam penggunaan harian, peranti ini dapat mengekalkan jangka hayat bateri seharian. Hayat baterinya benar-benar tahan lama!

Bagi konfigurasi perkakasan, ZenBook Duo 14 dilengkapi dengan pemproses Core i7 generasi ke-11 Intel, pemproses grafik Iris Xe dan Nvidia GeForce MX450, dan peranti storan 1TB PCIe SSD dan RAM 16GB, sesuai untuk pemprosesan gambar dan kerja. Jika digunakan untuk bermain permainan, persembahannya cukup memuaskan sahaja.

Sebagai tambahan, ZenBook Duo 14 menggunakan sistem aerodinamik aktif AAS Plus yang terbaru untuk meningkatkan aliran udara penyejukan keseluruhan sebanyak 49% melalui mekanisme engsel ErgoLift dan ScreenPad Plus yang boleh dimiringkan. Pada masa yang sama, terdapat satu set kipas dwi yang kuat di dalamnya. Terdapat paip haba yang berdiameter besar, dapat menghilangkan haba dengan berkesan dan mengekalkan suhu dalaman yang terbaik untuk mencapai prestasi terbaik.

Komputer riba ini juga dilengkapi dengan pembesar suara berbilang saluran yang disahkan oleh Harman Kardon. Kelantangannya cukup kuat dan jelas. Pengguna juga boleh menyesuaikan tetapan melalui perisian kesan bunyi yang sesuai untuk menikmati pengalaman audio yang sangat baik.

Prestasi komputer riba ASUS ZenBook Duo 14 sangat berguna untuk aplikasi pejabat umum dan pemprosesan gambar dan video. Reka bentuk dua skrin juga membolehkan pengguna dapat menangani tugas yang berbeza pada masa yang sama dan meningkatkan kecekapan kerja. Yang perlu disebutkan bahawa skrin kedua sangat praktikal, dan tetapannya juga sangat mesra pengguna. Perkara yang paling penting ialah peranti ini tidak akan mempengaruhi keseluruhan operasi dan penggunaan kuasa komputer riba, boleh dikatakan membunuh dua burung dengan satu batu!

Walaubagaimanapun, yang perlu diperhatikan bahawa reka bentuk dua skrin mungkin tidak sesuai untuk semua orang. Bagi pengguna yang memerlukan dua skrin untuk memproses kandungan kreatif, ZenBook Duo 14 sememangnya pilihan yang baik. Sekiranya korang biasa dengan komputer riba tradisional, dan korang ingin menaip atau bermain permainan, korang mungkin perlu mempertimbangkan komputer riba dua skrin ini dengan teliti, tetapi juga baik untuk mencuba pengalaman yang dibawa oleh dua skrin ~

Harga jualan ASUS ZenBook Duo 14 bermula dari RM5499. Pengguna boleh lawati kedai atas talian rasmi ASUS Shopee atau Lazada untuk membeli peranti ini. Untuk maklumat yang lebih lanjut, korang juga boleh melayari laman web rasmi ASUS Malaysia.


Reviu Eksklusif: Keunggulan Spesifikasi ASUS ROG Phone

HARGA RASMI: 128GB (RM3,499) / 512GB (RM3,999)

Pastinya ASUS ROG Phone ini bakal mengagumkan pengguna dengan keupayaan dan keunggulan spesifikasinya. Revolusi telefon pintar kini hadir pada telefon ASUS ROG Phone yang akan membuka mata semua peminat telefon pintar. Jom kita tengok spesifikasi telefon ini.

Rekaan telefon ini tidak seperti telefon-telefon yang lain. Dilengkapi dengan dwi kamera dan pengecaman jari di bahagian belakang. Di bahagian bawah telefon ini, ia disertakan dengan 1 port USB-type C dan audio jack.

Manakala di bahagian sisi sebelah kiri telefon ini, terdapat satu lagi port USB-Type C. Namun Port ini bukan untuk mengecas telefon tetapi untuk kegunaan Aero Active cooler.

Telefon ini disertakan dengan cip Qualcomm Snapdragon 845 Mobile Platform dengan 10nm, 64-bit Octa-core Processor yang mana ia hadir dengan kadar kelajuan 2.96GHz yang lebih laju daripada kebanyakan pemproses Snapdragon 845 di pasaran dan juga cip grafik Adreno 630, yang dikatakan cip grafik paling berkuasa dari Qualcomm setakat ini. Ia juga turut menggunakan sistem operasi Android Oreo 8.1.

Dalam pada itu, telefon ini mempunyai kapasiti bateri 4,000mAh dan disertakan dengan pengecasan pantas iaitu QC4.0 yang boleh mengecas telefon dengan pantas. Kami telah menguji kadar kepantasan mengecas telefon ini menggunakan port dari komputer riba dan ternyata bateri telefon ini boleh mengecas dengan pantas. tempoh pengecasan bermula dari jam 2.53 ptg sehingga 5.06 ptg.

Telefon ini tidak disertakan dengan slot untuk SD kad, namun itu tidak menjadi masalah kerana kapasiti storan sebesar 128GB dan 512GB pasti membolehkan anda untuk menyimpan data dengan lebih banyak. Ia juga mempunyai LPDDR4X 8GB RAM yang mana akan menyokong fungsi penggunaan telefon pintar ini.

Dari aspek grafik pula, telefon ini mempunyai 90Hz 1ms AMOLED Display. Untuk paparan ROG Phone mempunyai 6-inci AMOLED panel dengan HDR support. Ini memberikan kepuasan buat pengguna yang inginkan paparan visual yang menarik.

Bagi kamera pula, di bahagian belakang meliputi 12 megapiksel + 8 megapiksel manakala kemera di bahagian depan ialah 8 Megapiksel. Kamera utama di bahagian belakang adalah 6.25x lebih baik pada kondisi low light.

Bagi kamera kedua di bahagian belakang, ia mempunyai 120 darjah sudut luas kamera. Dalam pada itu, bagi kamera hadapan, ia mempunyai F2.0 Aperture.

Beberapa mode boleh digunakan dalam fungsi kamera ini yang mana boleh memberikan pilihan buat pengguna terhadap cara bagaimana gambar diambil. Apa yang menarik, mode PRO kamera ini memberikan kepada anda kebebasan untuk melaraskan tetapan pada kamera seperti seorang profesional. Filter juga turut disediakan pada telefon ini bagi memberi pilihan buat pengguna ketika merakam gambar.

Pada kamera di bahagian hadapan pula disertakan dengan 8 megapiksel dan boleh melaksanakan beberapa fungsi seperti kamera di bahagian belakang seperti GIF Animation, Beauty dan Selfie Panorama.

Rakaman video bagi telefon ini juga tidak mengecewakan apabila ia mampu merakam pada
4K UHD (3840 x 2160) video pada 30 / 60 fps kamera utama di bahagian belakang.

Bagi menyaingi paparan visual dan pengawalan yang baik, sistem audio juga perlu seiring. Ini semua tidak menjadi masalah bagi telefon ini. Telefon ini mempunyai dwi Smart Amplified speakers. Ia terdiri daripada 2 NXP 9874 amplifiers yang setiap satu untuk front facing speaker bagi memberikan kepuasan bermain game yang menakjubkan.

Ekoran daripada pemfokusan peranan telefon ini adalah permainan game mudah alih, maka sistem penyejukkan adalah sangat penting untuk memastikan telefon berada dalam keadaan yang sejuk. Justeru, ia dilengkapi dengan Game cooling system.

Direka seperti sandwich yang berlapis. 3D Vapor-Chamber berada pada bahagian bawah, di bahagian tengah pula ialah copper heat spreader sementara carbon cooling pad berada di atas.

Justeru, ROG phone mampu beroperasi sehingga 2.96GHz bagi tempoh yang lama bagi permainan game yang lebih lancar dan persembahan yang mengagumkan.

Ia juga turut menyediakan Aero Active Cooler yang mana ia merupakan kipas penyejuk yang boleh ditanggalkan. Pada Aero Active Cooler ini disertakan sekali bagi USB type-C dan audio jack.

Kami telah melakukan beberapa ujian ke atas telefon ini menggunakan aplikasi AnTuTu dan Geekbench. Hasil daripada ujian ini menunjukkan bahawa telefon ROG ini berada di prestasi terbaik mengalahkan beberapa model yang berada di pasaran pada ketika ini.

Ini pula keputusan ujian GeekBench bagi telefon ini.

Beberapa aksesori juga boleh digunakan bersama telefon ini antaranya TwinView Dock, ASUS GAMEVICE, Mobile Desktop Dock, ASUS Professional Dock, ASUS WiGig Display Dock dan lain-lain.

Sungguhpun telefon ini lebih memfokuskan kepada permainan game, tetapi ASUS tidak mengabaikan fungsi telefon ini sebagai sebuah telefon pintar. Spesifikasi yang terdapat pada telefon ini pastinya mampu memenuhi tuntutan pengguna. Jadi buat kaki game di luar sana, telefon ini sangat cocok untuk anda.


NYT Cooking

Ingin memasak makanan istimewa kepada orang tersayang, tetapi tidak tahu apa yang ingin di masak? Apa kata anda muat turun sahaja aplikasi NYT Cooking. Aplikasi ini telah mendapat perhatian daripada golongan wanita apabila mula diperkenalkan di Apps Store. Kini, anda bukan sahaja boleh menyediakan menu istimewa yang lazat, tetapi juga berkhasiat untuk keluarga tersayang.

NYT Cooking menyediakan lebih daripada 17,000 resipi istimewa dengan gambar cantik serta arahan mudah. Setiap resipi yang disukai boleh disimpan dalam bookmark, atau kongsikannya dengan kawan-kawan di laman sosial Facebook, Twitter, Pinterest mahupun emel.


Derma Pensil Atau Pen Terpakai Untuk Memenangi Acer Switch Alpha 12

Dengan hanya menderma pensil atau pen terpakai, orang ramai berpeluang untuk membawa pulang Acer Switch Alpha 12, laptop 2 dalam1 yang pertama mempunyai sistem penyejukan cecair!

Bermula dari sekarang sehingga 30 September 2016, Acer Malaysia menjalankan kempen untuk mengumpul pensel dan pen untuk didermakan kepada pelajar kurang bernasib baik. Orang ramai boleh membawa pen atau pensil yang masih boleh digunakan dan letakkan ia ke dalam kotak yang disediakan di lokasi-lokasi tertentu.

Sebagai balasan kepada sumbangan anda, penderma akan berpeluang untuk memenangi sebuah Acer Switch Alpha 12 yang mempunyai paparan sentuh 12 inci dengan resolusi
2160 x 1440 piksel. Acer Malaysia berharap dapat mengumpul sejumlah 10,000 pensil boleh guna dan pen pada akhir kempen.

Kempen Acer #13HourOutfitChallengeDi samping itu, dari sekarang hingga 25 September 2016, orang ramai boleh mengambil bahagian dalam pertandingan harian Acer #13HourOutfitChallenge dengan mengambil gambar dan berkongsi di Facebook dan Instagram dari 10:00 pagi sehingga 11.00 malam untuk berpeluang memenangi mana-mana tiga hadiah harian daripada Uniqlo berupa baucar bernilai RM150 dan baucar Acer bernilai RM300.

Bukan itu sahaja, tiga pemenang harian berpeluang memenangi komputer riba Acer Aspire S 13 dan seorang pemenang bertuah berpeluang muncul di dalam majalah fesyen yang terkenal.


Samsung Lancar Bixby Marketplace, Muat Turun Pelbagai Aplikasi!

Bixby yang baru dilancarkan 2 tahun tampil sebagai pesaing kepada Assitant , Alexa dan Siri dalam memberikan perkhidmatan terbaik kepada pengguna. Pelbagai fungsi baharu diperkenal saban hari.

Terbaharu, Samsung telah melancarkan  Bixby Marketplace di Amerika Syarikat dan Korea Selatan. Bixby Marketplace memudahkan pengguna untuk memuat turun pelbagai perkhidmatan dari pembangun pihak ketiga yang dikenali sebagai capsules.

Capsules ini disusun mengikut kategori dan membenarkan aplikasi dari pihak ketiga diguna di dalam Bixby. Pada ketika ini hanya Amerika Syarikat dan Korea Selatan sahaja yang menerima fungsi ini pada peranti Galaxy S10, Galaxy S9 dan Note 9. Jadi, sama-sama kita nantikan ketibaannya.


Viu

Pasaran aplikasi hiburan bertambah semarak selepas munculnya servis Netflix dan iflix, kini tampil lagi satu aplikasi hiburan yang dikenali sebagai Viu yang telah mendapat sambutan hebat sejak ia dilancarkan. Viu boleh diakses melalui smartphone, tablet atau desktop, kandungannya terdapat dalam Bahasa Inggeris, Korea, Tamil dan bahasa lain. Selain boleh menonton secara online, anda juga boleh memuat turun video yang disukai dalam format Definisi Standard (SD) atau Definisi Tinggi (HD) dan menonton secara offline pada bila-bila masa tanpa sebarang sokongan data atau WiFi. Sarikata turut ditawarkan untuk anda bagi video yang berbahasa lain. Dalam aplikasi Viu turut sertakan langganan VIU Premium, di mana hanya membuat langganan bulanan bernilai RM 10 maka boleh menikmati filem, muzik dan rancangan TV eksklusif selama sebulan.


Vivo S1 Bakal Hadir Dengan Kapasiti Bateri 4500mAh, Ultra Game Mode – Beri Pengalaman Bermain Game Yang Maksima !

Vivo S1 bakal menjengah ke pasaran Malaysia tidak lama lagi. 1 maklumat baharu yang diketahui adalah ia bakal tampil dengan kapasiti bateri yang besar iaitu 4500mAh dan disertakan dengan teknologi pengecasan pantas dual engine. Jadi anda tidak perlu lagi membawa bank kuasa.

Dengan kapasiti yang besar ini memberikan kepada anda keseronokkan yang terbaik kerana peranti ini tampil dengan Ultra Game Mode. Jadi pengalaman bermain game menggunakan peranti ini sangat baik!

Satu lagi ciri tambahan adalah Game Countdown floating window yang akan mengingatkan pemain tentang baki masa sebelum permainan bermula. Jadi anda boleh melakukan perkara lain sebelum permainan bermula.

Apabila berbicara tentang kepantasan, Vivo S1 ini hadir dengan Multi-Turbo Acceleration engine yang memberikan kawalan permainan yang sangat lancar.

Bagi mendapatkan maklumat lanjut, layari laman sesawang Vivo Malaysia atau Facebook rasmi Vivo Malaysia.


Ganjaran Harian Berganda Pokemon Go

Main lagi Pokemon Go? Sekarang dah ada sebab untuk korang main permainan ini hari-hari sebab Niantic tidak lama lagi akan menawarkan kemas kini terbaru yang membolehkan korang menikmati ganjaran bonus harian.

Ini adalah senarai ganjaran yang bakal korang dapat apabila kemas kini dilancarkan kelak.


Nikmati Ganjaran Hebat Bernilai RM2 Juta Dengan Pembelian Peranti Samsung Terpilih

Semasa musim perayaan Hari Raya Aidilfitri, tidakkah kita semua ingin balik kampung dengan sebuah kereta baru atau hias rumah dengan peralatan rumah pintar? Samsung Malaysia Electronics kini memberi peluang kepada anda!

Bermula dari 24 Mei hingga 24 Jun 2018, mereka yang membeli mana-mana peranti Samsung Galaxy berpeluang membawa pulang hadiah hebat termasuk kereta mewah dari Mercedes Benz dan Honda, motosikal skuter Vespa, peralatan rumah pintar Samsung dan kad raya yang bernilai jumlah RM2 juta!

Peraduan mudah sahaja, hanya jawab soalan dan pemenang bertuah akan dipilih secara rawak melalui cabutan yang akan diumumkan pada bulan Julai 2018 nanti. Selain cabutan bertuah yang menarik, setiap pembelian peranti Samsung Galaxy akan menerima tawaran ganjaran percuma seperti berikut:

Bersempena dengan musim perayaan, Samsung juga telah memperkenalkan 4 model baharu mereka iaitu Galaxy A6 +, Galaxy A6, Galaxy J6 dan Galaxy J4. Anda boleh dapatkan keempat-empat peranti ini di semua Samsung Experience Store dan pengedar sah dengan tanda harga bermula dari RM599.

Maklumat lanjut, layari Promosi Kempen Raya 2018.


Prototaip Apple Watch Generasi Pertama Terdedah – Seperti Peranti 3 Fungsi!

Seorang blogger digital asing @Apple Demo baru-baru ini mendedahkan  prototaip Apple Watch generasi pertama. Jam tangan ini dibungkus dengan cangkang tebal, yang menyerupai mesin3 fungsi sebelumnya.

Di samping itu, @Apple Demo juga memperlihatkan bahawa fungsi peranti prototaip tidak jauh berbeza dengan fungsi Apple Watch generasi pertama yang dilancarkan secara rasmi, begitu juga dengan dail Mickey Mouse.

Apple Watch generasi pertama  dilancarkan pada 10 September 2014. Ia menggunakan skrin kristal nilam buatan dan teknologi Force Touch, dan tersedia dalam pelbagai warna.


Sonata Software meraikan 30 tahun hubungan dengan Microsoft

– Untuk memperluas lagi hubungan dengan pelbagai pelaburan dan inisiatif pertumbuhan baharu yang sejajar dengan strategi Microsoft

BANGALORE, India, 25 Mei 2021 /PRNewswire/ — Sonata Software Ltd., sebuah syarikat penyelesaian teknologi dan perkhidmatan IT global mengumumkan hubungan selama 30 tahun dengan Microsoft dan komitmen untuk melabur secara agresif dalam perniagaan yang telah dikenal pasti lebih awal oleh Sonata dan telah membantu memacu pertumbuhan. Hubungan yang bermula di India pada tahun 1991 ini kini telah berkembang secara 360 darjah di seluruh dunia merangkumi industri, teknologi dan lokasi geografi. Pada masa ini, Sonata bukan sahaja menyediakan perkhidmatan kepada Microsoft di seluruh lapangan kejuruteraan produk, sokongan pelanggan dan aplikasi IT dalaman, malah mempunyai hubungan global yang erat merentasi benua, industri dan perkhidmatan sebagai pusat pembangunan ISV, SI, lSP, CSP dan  ISV global.

Bagi Sonata, kunci kepada kejayaan ini ialah penyelarasan yang berterusan dengan strategi Microsoft dan pelaburan yang dibuat secara proaktif dalaman dan luaran. Pada hari ini, strategi ‘keluar ke pasaran’ Sonata di seluruh dunia berasaskan konsep transformasi digital proprietari – Platformation™ adalah sejajar sepenuhnya dengan strategi transformasi digital Microsoft untuk menarik pelanggan, memperkasakan pekerja, mengoptimumkan operasi dan mengubah produk di seluruh tonggak kerja-kerja yang moden, Aplikasi dan infrastruktur, Data & AI serta kegunaan perniagaan. Ini dilakukan melalui pelbagai inisiatif hasil daripada kerjasama rapat dengan pasukan kejuruteraan produk Microsoft untuk memanfaatkan pengetahuan bagi membina kepakaran yang mendalam, amalan teknologi yang terkemuka dalam industri berasaskan platform kejuruteraan pada Azure dan Dynamics 365 sekaligus menyediakan perkhidmatan kejuruteraan untuk ISV yang ingin berpindah ke platform Microsoft.

Srikar Reddy, Pengarah Urusan & Ketua Pegawai Eksekutif Sonata Software berkata, “Hubungan dengan Microsoft merupakan salah satu perjalanan yang paling penting buat Sonata – ia berusia 30 tahun dan masih kekal utuh. Apa yang telah membantu kami berjaya ialah pemahaman kami tentang visi Microsoft dan pelaburan kami dalam pengambilalihan syarikat, pembangunan kemahiran dan keupayaan untuk menyelaras dan melaksanakan visi tersebut. Setelah mengenal pasti peluang dan melabur lebih awal dari pasaran, fokus pada masa ini adalah untuk memperluas hubungan ini di seluruh lokasi geografi, teknologi dan industri, melabur dengan lebih banyak secara dalaman dan luaran serta menjana manfaat yang maksimum daripada peluang pasaran yang besar dan bercambah.”

Sonata terus melabur dan berkembang maju dalam IP seperti Brick & Click, Modern Distribution, CTRM (Pengurusan Risiko dan Perdagangan Komoditi), perkhidmatan lapangan Terhubung, peruncitan Francaisi dan Unjuran Perakaunan untuk Industri perkhidmatan.

Mengulas tentang kepakaran Sonata dalam membawakan tawaran Microsoft ke pasaran, PVSN Raju, Ketua Pegawai Penghantaran Sonata Software berkata, “Sonata diperakui di kesemua 18 tawaran Microsoft dan kini merupakan salah satu senarai pilihan rakan kongsi global yang telah mencapai akreditasi khusus dalam kebanyakan daripada tawaran yang penting untuk rancangan pertumbuhan Microsoft seperti pensijilan Windows Virtual Desktop dan Azure.”

Sonata memulakan pengenalpastian peluang pertumbuhan dalam teknologi Microsoft lebih awal dan mencipta kelainan dengan melabur dalam pengambilalihan, Pembangunan IP, pengkhususan Industri, Kerjasama Tempatan dan Global serta Pengembangan Geografi dan Pasaran Baharu.

Pada tahun 2015, Sonata memperluas jejaknya dalam ekosistem Dynamics 365 Microsoft dengan penyedia perkhidmatan dan perisian rantaian bekalan I.B.I.S. terkemuka yang dikenali kerana penyelesaian Perisian Rantaian Bekalan Canggihnya yang proprietari. Sonata menubuhkan kemudahan pembangunannya yang pertama di Redmond, AS untuk beroperasi secara lebih dekat dengan Microsoft dan membolehkan penglibatan yang lebih mendalam serta bekerjasama dengan firma perundingan yang berpangkalan di Denmark untuk melaksanakan penyelesaian Dynamics 365 yang serba lengkap di rantau ini. Pengambilalihan strategik Scalable Data Systems yang berpangkalan di Australia dan Sopris Systems yang berpangkalan di AS baru-baru ini telah meningkatkan keupayaan Dynamics 365 Microsoft mereka secara signifikan di seluruh Perkhidmatan Lapangan dan F&O (Niaga Hadapan & Opsyen) masing-masing. IP Scalable Data Systems untuk Industri Perdagangan Komoditi dan kebolehan Sopris dalam Perkhidmatan Lapangan iaitu salah satu bidang Dynamics 365 paling pesat berkembang, telah membantu menyampaikan penyelesaian Microsoft kepada pelanggan dalam segmen yang lebih baharu.

Laura Pfohl, Pengasas Bersama merangkap Presiden Sopris Systems yang berpangkalan di AS, sebuah syarikat yang diambil alih oleh Sonata pada tahun 2019 berkata, “Kini, kami mempunyai pasaran yang lebih besar untuk disasarkan dengan pelbagai portfolio perkhidmatan Microsoft yang dibawakan oleh Sonata seperti Pemodenan, Data dan Awan Dynamics. Dan suatu keupayaan untuk menyokong pelanggan industri perkhidmatan di seluruh dunia. Model Platformation™ Sonata yang unik telah membantu kami mengubah penyelesaian kami kepada platform transformasi digital berbanding penyelesaian yang disasarkan”.

Brett Crew, Ketua Pegawai Eksekutif Scalable Data Systems yang berpangkalan di Australia yang turut diambil alih oleh Sonata berkata, “Kami mempunyai kehadiran tempatan dan kemampuan teknikal sedia ada yang kukuh di Dynamics Microsoft. Dalam masa satu malam, kami berkembang dengan menjadi sebahagian daripada pasukan yang mengandungi lebih 4,000 orang serta lebih 2,500 sumber tenaga kerja mahir Microsoft merentasi 18 kecekapan bertaraf Emas dan penyepadu sistem global. Kami didayakan untuk menjadi rakan kongsi digital yang strategik kepada pelanggan kami dengan memanfaatkan teknologi dan platform Microsoft selain Dynamics termasuk data, analisis, awan, pemodenan dan automasi proses.  Kami dapat berkembang dengan cepat dan menyampaikan perkhidmatan ke seluruh dunia. Inilah yang memacu pertumbuhan berganda kami dengan Microsoft. Selain itu, dengan Sonata, kami dapat melabur dan mengembangkan penyelesaian dagangan komoditi kami untuk Dynamics dengan lebih cepat sekaligus membolehkan kami menyampaikan perkhidmatan kepada pelanggan global yang lebih luas dan merealisasikan matlamat untuk menyampaikan platform komoditi kami kepada industri di seluruh dunia.”

Dengan fokus Microsoft yang meningkat terhadap konsep keluar ke pasaran yang dipacu industri, Sonata telah menyelaraskan perkhidmatan awan dan datanya dengan model transformasi digital Platformation™ miliknya yang unik. Perkhidmatan perundingan mereka kini sejajar dengan perkhidmatan transformasi perniagaan Microsoft yang menjadi pemangkin.

Sonata terus melihat strategi pertumbuhan luaran yang sejajar dengan strategi pertumbuhan pakatan Microsoft yang difokuskan pada kedua-dua pengembangan geografi dan teknologi melalui pemerolehan berasaskan awan dan data.

Ranganath Puranik, Ketua Pegawai Pertumbuhan Sonata Software merumuskan, “Pada usia 30 tahun, kami baru saja mula mengorak langkah & matlamat kerjasama ini adalah untuk mencapai keharmonian yang sempurna dengan rakan kongsi.”

Keywords:  Computer/Electronics Electronic Design Automation Social Media Feature News Releases Data Analytics


Kempen Istimewa “iChanged” Samsung – Tawar Promosi & Ganjaran Hebat Untuk Galaxy S10!

Raya dah nak dekat…Mesti korang teringin nak tukar smartphone baru kan? Teringin tukar tapi takut mahal? Aha! Samsung kini mengadakan kempen istimewa, “iChanged” – di mana korang boleh miliki Samsung Galaxy S10 dengan penawaran yang menarik!

Kempen bermula SEKARANG – 31 Julai 2019. Melalui kempen ini, Samsung menawarkan pelbagai promosi menarik di samping ganjaran yang hebat kepada orang ramai. So, jangan tunggu lama-lama nanti melepas! Butiran promosi adalah seperti jadual di bawah :


Rekaan Telefon Pintar Xiaomi Terbaharu Tertiris?

Rekaan Telefon pintar Xiaomi yang terbaharu tertiris? Biar betul? Menerusi satu muat naik menerusi akaun Twitter memperlihatkan rekaan peranti ini.

Menariknya, ia hadir dengan rekaan pop kamera yang secara langsung memberikan paparan penuh pada peranti tersebut. Ia turut dihadirkan dengan port USB-C.

Walaubagaimanapun, masih tidak diketahui model telefon ini. Jadi sama-sama kita nantikan!!


MWC 2018 : ZTE Blade V9 Dan V9 VITA Memenuhi Barisan Kelas Pertengahan Telefon Pintar

ZTE jenama yang dikenali ramai hari ini memperkenalkan dua buah telefon pintar kelas pertengahan diberi nama Blade V9 dan Blade V9 VITA kepada umum. Ia sekaligus menambah koleksi dan port folio syarikat China tersebut.

Membawa teknologi skrin hampir penuh menerusi paparan nisbah 18:9 ia juga dibina bahan berasaskan kaca di sebelah depan dan panel belakang. Kerangka masih lagi menggunakan aluminium berwarna kusam untuk mengukuhkan struktur keseluruhan badan.

ZTE Blade V9 lengkap dengan spesifikasi seperti paparan 6-inci IPS LCD FHD+, dikuasa pemproses Snapdragon 450, RAM sebesar 3GB atau 4GB, storan seluas 32GB atau 64GB yang menyokong kad microSD. Kamera utama menyediakan 16MP + 5MP dengan aperture f/2.0, kamera swafoto 8 Megapiksel dan dijana bateri berkapasiti 3,200mAh.

Sementara ZTE Blade V9 VITA pula hadir dengan paparan lebih kecil 5.45-inci IPS LCD HD+, dikuasakan pemproses Snapdragon 435, RAM sebesar 2GB atau 3GB, storan seluas 16GB atau 32GB yang menyokong kad microSD. Kamera utama masih mengekalkan dwi kamera 16MP + 2MP f/2.0, kamera depan 5 Megapiksel dan dijana bateri berkapasiti 3,200mAh.

Kedua-dua peranti dioperasikan Android 8.1 Oreo bersama sistem keselamatan pengecaman wajah.

ZTE Blade V9 dan Blade V9 VITA dijual pada harga $300 (~RM1,173) dan $250 (~RM977) seunit.


EnigmaSoft Lancar SpyHunter for Mac untuk Perangi Peningkatan Perisian Hasad Mac yang Belum Pernah Terjadi Sebelumnya

DUBLIN, 27 April 2020 /PRNewswire/ — EnigmaSoft Limited telah melancarkan SpyHunter for Mac, produk pengesanan dan penyingkiran perisian hasad berkuasa yang membawakan teknologi sekuriti dan pengoptimuman canggih yang direka untuk dan agar serasi dengan macOS®. Walaupun dahulunya biasa dianggap bahawa komputer Mac® adalah lebih selamat dan tidak mudah rentan terhadap serangan perisian hasad sebagaimana sistem Windows, persepsi ini telah berubah dengan dramatik sejak beberapa tahun kebelakangan ini memandangkan kelaziman dan kerumitan perisian hasad Mac telah berkembang dengan pesat ke seluruh dunia menurut pelbagai laporan.

SpyHunter for Mac ialah aplikasi anti-perisian hasad yang direka dari bawah untuk melengkapi pengguna Mac dengan alat yang diperlukan bagi membantu memastikan sistem komputer mereka selamat daripada ancaman perisian hasad masa kini yang rumit dan berkembang. Pengimbas berbilang lapisan SpyHunter for Mac dapat mengesan perisian tebusan, Trojan, virus, botnet, perisian beriklan, program mungkin tidak diingini, kerentanan, isu privasi (contoh kuki) dan objek yang tidak diketahui.

SpyHunter for Mac menyediakan pengimbas kerentanan yang dapat mengesan kerentanan yang dilaporkan dalam aplikasi yang dipasang, yang berpotensi menjejaskan sekuriti sistem Mac dan membawa kepada ketirisan data, serangan perisian tebusan dan isu-isu disruptif yang lain.

Pengguna SpyHunter for Mac boleh memanfaatkan imbasan Pengoptimumannya yang menawarkan ciri-ciri yang mudah digunakan yang dapat mencari dan mengenal pasti fail besar dan/atau fail pendua yang mungkin terlalu banyak membazirkan ruang cakera yang bernilai. Ia juga dapat menandakan fail-fail yang tidak perlu seperti cache aplikasi, lebihan aplikasi dan fail-fail lain yang sukar dikesan yang boleh dibuang secara selektif oleh pengguna untuk mengosongkan ruang cakera tambahan.

Ciri Perombak Aplikasi (App Uninstaller) intuitif SpyHunter for Mac menyediakan cara yang mudah kepada pengguna untuk menyahpasang aplikasi yang tidak diingini dengan mudah. Pengurus Permulaan (Startup Manager) SpyHunter for Mac membolehkan pengguna untuk mengkonfigurasi dan menyelaras penalaan tetapan permulaan sistem Mac mereka bagi mengoptimumkan proses but sistem dan menyesuaikan secara khusus pengalaman pengguna.

SpyHunter for Mac menyediakan Spyware HelpDesk, khidmat sokongan pelanggan seorang-ke-seorang, 24/7, terbina dalam yang menghubungkan terus pelanggan SpyHunter dan pakar teknikal kakitangan EnigmaSoft bagi memberi bantuan melibatkan isu-isu perisian hasad.

Untuk mengetahui lebih lanjut dan memuat turun SpyHunter for Mac (PERCUMA!), sila kunjungi https://www.enigmasoftware.com/products/spyhunter/.

Latar Belakang EnigmaSoft LimitedEnigmaSoft Limited ialah sebuah syarikat Ireland milik persendirian yang mempunyai pejabat & ibu pejabat global di Dublin, Ireland. EnigmaSoft amat dikenali kerana membangunkan dan mengedarkan SpyHunter 5 & SpyHunter for Mac, aplikasi anti-perisian hasad yang canggih. SpyHunter dapat mengesan & menyingkirkan perisian hasad, meningkatkan privasi Internet & menghapuskan ancaman sekuriti, selain menangani isu-isu seperti perisian hasad, perisian tebusan, trojan dan ancaman berniat jahat lain yang memberi kesan kepada berjuta-juta pengguna komputer.

Berhubung dengan EnigmaSoft: Twitter | Facebook | LinkedIn | YouTube

Keywords:  Computer Software Computer/Electronics High Tech Security New products/services


Spesifikasi Xiaomi Mi Pad 5 Terdedah??!! – sekurang-Kurangnya Dilengkapi Dengan Snapdragon 860!

Dilaporkan bahawa Mi Pad 5 akan dilancarkan pada bulan Ogos. Dengan semakin hampirnya masa pelepasan dalam talian, kini semakin banyak pernyataan mengenai tablet di Internet. Menurut berita media asing, siri Mi Pad 5 nampaknya merangkumi tiga produk, yang namanya ditetapkan sementara sebagai Mi Pad 5 Lite, Mi Pad 5 dan Mi Pad 5 Pro. Berita terbaru yang dibocorkan menunjukkan bahawa dua tablet dengan kedudukan yang lebih tinggi akan menyokong pengecasan pantas 67W, dan versi Lite akan menyokong pengecasan pantas 33W. Selain itu, dikhabarkan ada tablet, tetapi tidak termasuk dalam siri Xiaomi Mi Tablet 5. Ini mungkin tablet yang sama sekali berbeza atau bahagian dari Redmi.

Menurut laporan, Mi Pad 5 dan Mi Pad 5 Pro akan dilengkapi dengan cip Qualcomm Snapdragon 870. Salah satu tablet mempunyai kamera 48 megapiksel belakang dan menyokong rangkaian 5G; yang lain akan menggunakan kamera 12-megapiksel dan hanya menyokong WiFi. Kedua-dua tablet tersebut dikatakan dilengkapi dengan panel LCD 2,9 inci 10,9 inci, kadar penyegaran 120Hz, sokongan untuk pengecasan pantas 67W, dan bateri 8750mAh yang besar.

Bagi Xiaomi Mi Pad 5 Lite, dikhabarkan tablet ini akan menggunakan cip Snapdragon 860, dilengkapi dengan layar LCD 2K 120Hz, kelajuan pengecasan pantas dikurangkan menjadi 33W, dan kamera 12 juta piksel belakang.

Perlu disebutkan bahawa ada juga tablet yang dilengkapi dengan Snapdragon 768G yang telah terdedah, yang mungkin bukan milik siri Xiaomi Mi Tablet 5. Tidak ada banyak berita mengenai tablet ini pada masa ini.


ASUS ROG Phone 2 Diperkenal – Sokong Snapdragon 855 Plus + Bateri 6,000 mAh + Memori 12GB RAM!

WOWW WOWW WOWW! Kini pendatang baru yang ditunggu-tunggu telah tiba! ASUS ROG Phone 2 akhirnya diperkenal secara rasmi! Spesifikasi yang didatangkan cukup berkuasa di samping sejumlah penambaikan menarik pastinya memukau setiap yang memilikinya.

ASUS ROG Phone 2 dibina dengan paparan bersaiz 6.59″ AMOLED dengan sokongan kadar segar semula 120Hz dan masa respon 1ms. Paparannya juga turut dilapisi Corning Gorilla Glass 6 sebagai pelindung utama. Ia juga menyertakan sokongan pengimbas cap jari terbina pada skrin.

Enjin dalaman dikuasakan oleh cip Snapdragon 855 Plus dan dibantu memori 12GB RAM bersama storan dalaman 512GB ROM (storan berasaskan UFS 3.0). Untuk kamera, ASUS ROG Phone 2 didatangkan dengan persediaan dwi kamera utama : 48MP (sensor IMX586 Quad Bayer) +13MP dan kamera swafoto sebesar 24MP.

Salah satu titik utama ASUS ROG Phone 2 terletak pada kapasiti bateri – 6,000 mAh dengan pengisian HyperCharge 30W. Sistem operasi digunakan adalah ROG UI berasaskan Android 9.0 Pie. Ketika artikel ini ditulis, harga jualan rasmi masih belum diumumkan – ia dijangka diumumkan esok. Kekal bersama eRing untuk lebih info terkini!


Malaysia, Sony Interactive Entertainment Bekerjasama Tubuh Studio Pembangunan Permainan Video

Sering penutupan majlis Level Up KL sebentar tadi, Menteri Komunikasi Dan Multimedia iaitu YB Tuan Gobind Singh Deo mengumumkan kerjasama dengan Sony Interactive Entertainment Worldwide Studios (SIE WWS) bagi menubuhkan studio pembangunan permainan video di Malaysia.

Penubuhan studio ini bagi mewujudkan lebih banyak peluang dalam industri permainan tempatan dan serantau. Melalui kerjasama ini juga, Malaysia dan Sony Interactive Entertainment Worldwide Studios akan bergabung tenaga memastikan pertubuhan industri permainan akan terus disokong.

Dalam pada itu, ia juga dikatakan bakal menghasilkan animasi serta seni bagi permainan sekaligus membangunkan permainan secara eksklusif untuk playstation.

Sejak 20 tahun lalu, Malaysia telah berjaya membina industri Digital Creative Content tempatan – dengan mewujudkan 149 tajuk IP, menghasilkan pendapatan mencecah RM7.6 bilion dan jualan eksport sebanyak 1.3 bilion dengan jangkauan global ke lebih 120 negara.


Honor Play Tab 2 – Dua Saiz Berbeza Diperkenalkan

Bukan sahaja Honor 6A dilancarkan, malah Honor juga menampilkan tablet baru Honor Play Tab 2 dengan dua saiz paparan berbeza iaitu 8 inci dan 9.6 inci.

Diikuti dengan spesifikasi dalaman seperti cip kuasa Snapdragon 425 empat teras 1.4GHz, dioperasikan oleh  Android Nougat terkini. Sokongan penggambaran tetap dibekalkan dengan kamera belakang beresolusi 5 Megapiksel, sementara kamera depan hanya 2 Megapiksel.

Honor Play Tab 2 hadir dengan tiga versi, harga bermula CNY799 (kira-kira RM499) sehingga CNY1,499 (kira-kira RM936)

Semua versi ini menyokong slot memori tambahan microSD, versi sambungan LTE memiliki dua slot SIM. Perbezaan antara kedua-dua model ini, paparan yang bersaiz 8 inci menggunakan orientasi potret manakala Honor Play Tab 2 bersaiz 9.6 inci pula lebih kepada landskap. Kapasiti bateri dimuatkan dengan 4,800 mAh pada dua model ini.


Pencetak Semua Dalam Satu Terbaru Dari HP

HP PPS Sales Sdn. Bhd. telah melancarkan generasi terbaru printer HP DeskJet Ink Advantage All-in-One (AiO), peranti yang ideal untuk yang mahukan printer dengan gaya trendy dengan kebolehan sambungan tanpa wayar.

Ciri uatama yang diketengahkan adalah cetakan terus dari Facebook, Instagram dan banyak lagi, Kelebihan HP DeskJet Ink 3775/3776/3777 adalah ianya separuh dari saiz lain-lain pencetak semua dalam satu, namun mengekalkan cetakan yang berkualiti, konsisten pada harga yang berpatutan.

Hadir dengan reka bentuk segar untuk memenuhi kehendak pemilik rumah-rumah moden hari ini, pencetak mempunyai warna asas putih yang dengan mudah digabungkan dengan mana-mana hiasan rumah. Variasi warna Electric Blue, Sea Grass Green dan Cardinal Red akan menyerlahkan kawsan kerja anda dan menjadikan ruang pejabat anda lebih ceria.

Ketiga-tiga pencetak semua dalam satu ini (HP DeskJet Ink 3775/3776/3777) dijual pada harga RM 379 di stor jualan HP dan juga pengedar / wakil penjual sah mereka.


Rangkaian Celcom Kini Capai Pengalaman Penstriman Video Terunggul

Tumpuan konsisten Celcom Axiata Berhad kepada pengalaman pelanggan telah menghasilkan nilai yang hebat sekaligus memperoleh penanda aras baru untuk pengalaman video.

Baru-baru ini, Celcom melancarkan kempen ‘Guna Celcom’, berikutan penyempurnaan pengoptimuman rangkaian di seluruh negara. Ia bertujuan mewujudkan kesedaran mengenai pengalaman hebat data dan video yang ditawarkan oleh rangkaian Celcom.

Kempen ini disokong oleh pencapaian telekomunikasi dengan 94% daripada 965 kluster di seluruh negara termasuk bandar-bandar utama seperti Lembah Klang, Putrajaya, Pulau Pinang, Kota Kinabalu, dan banyak – pengiktirafan 4 bintang untuk penstriman video HD di YouTube.

Sehingga Februari 2019, pelaburan Celcom dalam rangkaiannya telah berhasil dengan 9000 tapak LTE disempurnakan di seluruh negara bagi menyediakan data melalui kapasiti rangkaian yang lebih besar.

Dalam erti kata lain, rangkaian Celcom kini menawarkan pengalaman digital terbaik untuk penstriman video, rangkaian sosial, permainan mudah alih dan jalur lebar tanpa wayar dengan rangkaian 4G.

Dalam pada itu, Celcom juga mengatakan mereka bakal mempertontonkan beberapa bentuk penggunaan rangkaian 5G secara rasminya pada bulan April 2019 – termasuk kenderaan berhubung, fungsi Holoportation, 5G Fixed Wireless Access dan juga teknologi dron berhubung.


Harry Potter: Hogwarts Mystery Capai Kutipan Kira-Kira RM630 juta!!!

Selepas setahun setengah permainan Harry Potter: Hogwarts Mystery ini dilancarkan, ia kini menjana pendapatan sebanyak $153 juta (kira -kira RM630 juta).

Dengan kutipan ini menyaksikan bahawa permainan ini menjadi yang paling tinggi kutipan permainan mudah alih yang dibangunkan oleh Jam City.

jika dilihat pembahagian daripada kutipan ini, menyaksikan Amerika syarikat adalah penyumbang terbanyak iaitu 49% dan diikuti Jerman dan UK iaitu 8.7% dan 8%.

Jumlah muat turun mencatatkan sebanyak 54.6 juta muat turun yang mana peranti android mendominasi iaitu sebanyak 53.7%.


Eksklusif! Miliki Nubia Red Magic 3 Pada Harga RM499 Dengan Pelan Pascabayar Celcom

Hello geng! Korang berkira-kira nak ‘angkat’ Nubia Red Magic 3? Oh yes! Nubia Red Magic 3 kini di Malaysia – harga RM2,199. Harga terlalu mahal? Jangan risau. Anda boleh memilikinya pada harga istimewa – Eksklusif dibawakan khas oleh Celcom!

Nubia Red Magic 3 boleh dimiliki pada harga serendah RM499 apabila mendaftar dengan pelan pascabayar Celcom Mobile Platinum Plus – menawarkan 100GB data internet pada harga RM188/bulan.

Lebih menarik, anda juga berpeluang memiliki peranti berkuasa ‘kuda’ tersebut hanya pada RM1,358 (Harga asal : RM2,199) apabila memilih untuk melanggan pelan pascabayar Celcom Xpax XP60 berharga RM60/bulan.

Jadi, tunggu apa lagi? Jangan lepaskan peluang anda! Daftar sekarang dan rasai pengalaman luar biasa dengan Nubia Red Magic 3! Untuk maklumat lanjut mengenai tawaran menarik, layari Celcom.


Caj Pengeluaran RM1 Bagi Pengeluaran ATP MEPS Sepanjang Tempoh PKP Bermula 6 April Ini!!!

Pengecualian ini hanya bagi tempoh PKP ini sahaja dan akan berakhir pada 14 April ini.

Jadi, anda tidak perlu risau ketika melakukan pengeluaran sepanjang tempoh PKP ini.


Reviu Eksklusif: Nak Jadi Game Streamer Guna Predator Triton 300!! Confirm Padu!

Sekarang ni ramai giler orang jadi game streamer dekat Facebook mahupun YouTube. Korang pun sebenarnya boleh jadi Streamer yang best kalau korang ada komputer riba yang power untuk stream ketika korang main game.

Predator Triton 300 mungkin adalah jawapannya. Tak percaya? Baca ni!!

Sebelum korang nak tahu hebat atau tidak komputer riba ini, better korang tengok spesifikasi peranti ini dahulu.

❤ Windows 10 Home
❤ Intel Core i7-9750H
❤ 15.6″ FHD IPS 144Hz Slim Bezel LCD
❤ NVIDIA GeForce GTX 1650 dengan 4GB GDDR5
❤ Memori: 8GB DDR4 2666MHz
❤ Storan: 512GB PCIe NVMe SSD
❤ Bateri: 59Wh Li-ion
❤ Harga: RM4,799

Nak jadi streamer, korang kena ada komputer riba yang stylo anda futuristik. Biar yang menonton tu kagum dan cemburu dengan korang punyer laptop. Disebabkan itu, Predator Triton 300 tampil dengan logo Predator di bahagian belakang membuatkan ia tampak mewah.

Bucu peranti ini tidak seperti laptop lain, ia tampil seperti dipotong yang memberikan sentuhan baharu pada komputer ini.

Rekaan laluan sistem pengudaraan di bahagian belakang turut memberikan sentuhan futuristik kepada anda. Mesti tak puas kan? Nah tengok ni!!

Nak jadi game streamer, korang kena perform time main game!! Jadi antara benda yang perlu diambil kira ketika main game adalah skrin kena baik supaya korang boleh perform time main game!! Predator Triton 300 ini tampil dengan 15.6″ FHD IPS IPS Slim Bezel LCD.

Tampil dengan kadar segar semula 144Hz dan 3ms Overdrive respond membuatkan paparan korang memang berada pada prestasi terbaik khususnya ketika sedang dipaparkan grafik yang gempak!!! Gambar lebih jelas dan tiada kekaburan.

Kalau tengah streaming, tapi laptop lag, buat malu jer!! Tapi korang jangan risau sebab komputer riba ini tampil dengan pemproses Intel Core i7 dan dipadankan dengan NVIDIA GeForce GTX 1650 4GB DDR5 memang syiok.

Lagi best Predator Triton 300 8GB RAM DDR4 2666MHz dan 512GB PCIe NVMe SSD yang membuatkan korang boleh bermain game yang berkapasiti yang sangat besar. Lebih banyak game boleh dimain. Jadi lebih banyak penonton boleh tertarik dengan anda!!

Korang mesti tak percaya lagi kan, jadi kami pun uji peranti ini menggunakan UserBenchmark dan Crystaldisk Benchmark. Hasil ujian ini mendapati, komputer riba ini tampil dengan prestasi yang sangat menakjubkan. Tak percaya? tengok sendiri!!

Kalau korang nak tahu, Predator Triton 300 ini tampil dengan AEROBLADE 3D Technology yang mana ia merupakan sistem penyejuk yang sangat hebat. Rekaan ini mempertingkatkan aliran udara dan bunyi yang dapat dikurangkan. Jadi, ketika korang stream tak ada bunyi yang menganggu.

Rekaan bionic ini sangat memudahkan aliran udara. Ditambah dengan 59 bilah kipas yang sangat nipis yang mana setiap satu hanya berketebalan 0.1mm memberikan prestasi penyejukkan yang lebih baik.

Nak main game, stylo kena ada. Disebabkan itu, Predator Triton 300 ini tampil dengan 4-zone RGB customized keyboard yang menggunakan Predator typeface.

Turut dihadirkan dengan butang Turbo bagi overclocking segera atau anda boleh melakukan tetapan pada PredatorSense. Korang boleh pelbagai tetapan termasuklah warna pada papan kekunci.

Nak jadi streamer, komputer kena la ada sistem bunyi yang best. Barulah seronok nak main dan orang tengok. Korang jangan risau sebab Predator Triton 300 tampil dengan Waves MaxxAudio yang mempertingkatkan bunyi dari laptop anda.

Bunyi bass pun just nice sebab ia dihadirkan dengan dengan MaxxBass yang menambahkan lagi perincian audio ketika bermain.

Ketika korang nak main game secara online atau streaming, komputer riba korang kenalah low latency dan sambungan yang utuh lagi stabil. Korang tak perlu risau, sebab Predator Triton 300 hadir dengan killer E2500, Killer Wi-Fi 6 AX1650 dan Killer Doubleshoot Pro.

Jadi ketika bermain secara atas talian, korang tiada sebarang gangguan kerana sambungan pastinya lancar sahaja.

Predator Triton 300 ni tampil dengan bateri yang sangat baik iaitu 59Wh Li-ion. Jadi kami nak uji sejauh mana kepantasan ia mengecas. Kami mula mengecas peranti ini pada jam 9.01 pagi ketika bateri berada pada 8%.

Ia mencapai 100% pada jam 10.31. Mengambil masa hanya selama 1 jam 30 minit. Memang berdesup!

Kepada sesiapa yang nak start streaming atau nak upgrade komputer gaming korang, Predator Triton 300 adalah jawapannya. Dengan harga yang sesuai dengan spesifikasi yang ditampilkan, pastinya mebuatkan anda mempunyai pengalaman gaming yang terbaik!!!


Inginkan Pengoperasian Antaramuka Yang Lebih Lancar?! Tutup Efek Animasi Jer…

Adakah anda merasakan pengoperasian antaramuka peranti Android anda agak perlahan apabila bertukar dari satu aplikasi ke aplikasi yang lain?! Masalah ini penukaran antaramuka yang kelihatan tersekat-sekat ini sebenarnya boleh juga disebabkan oleh efek peralihan dari satu tetingkap ke tetingkap yang lain atau lebih dikenali sebagai efek animasi yang diaktifkan secara standard pada peranti Android. Efek ini sememangnya jelas dirasai pada peranti yang menyokong spesifikasi yang agak rendah atau sederhana, jadi apa kata anda ikuti tips berikut bagi mengatasi masalah tersebut.

⇒ Langkah 1
Aktifkan menu Developer options terlebih dahulu dengan mengakses menu Settings dan diikuti dengan About phone.

⇒ Langkah 2
Klik ruangan Build number sebanyak 7 kali untuk mengaktifkan menu Developer options pada menu Settings sehingga terteranya mesej ‘You are now a developer’.

⇒ Langkah 3
Tekan butang back dan kini anda boleh melihat menu Developer options telah dipaparkan di ruangan Settings dan klik pada menu tersebut.

⇒ Langkah 4
Tatal paparan skrin ke bawah dan cari ruangan Drawing daripada senarai yang ada. Beri perhatian pada tiga menu utama iaitu Window animation scale, Transition animation scale dan juga Animator duration scale.

⇒ Langkah 5
Klik pada menu Window animation scale dan anda boleh melihat terdapat tanda pada pilihan Animation scale 1x.

⇒ Langkah 6
Matikan efek animasi tersebut dengan memilih menu Animation off dan ulang langkah ini untuk menu Transition animation scale dan Animator duration scale. Kini pengoperasian peranti Android anda akan terasa lebih lancar dan pantas berbanding sebelumnya.


Fungsi Notifikasi Baru Dalam Peranti Nexus Akan Datang

Kami mendapat tahu bahawa HTC dan Google akan menyediakan satu ciri akses notifikasi baru dalam peranti Nexus generasi seterusnya. Peranti Nexus yang kini hanya dikenali dengan kod nama Marlin dan Sailfish membolehkan anda mengakses notifikasi dengan melakukan swipe ke bawah pada bahagian pengimbas cap jari.

Ciri ini bukanlah sesuatu yang baru, kerana sebelum ini peranti jenama Huawei dan Honor sudah lama menggunakan fungsi ini. Dalam pada masa yang sama, ura-ura bahawa peranti Nexus selepas ini akan hadir dalam pilihan warna biru dan reka bentuk butang navigasi baru juga semakin kuat, ini berdasarkan imej yang tersebar.

Apa kata anda? Adakah Google dan HTC terlalu banyak melakukan modifikasi atau anda terbuka kepada perubahan yang dilakukan?


Instagram Perkenal “Quiz Sticker” – Pelekat Baru Pada ‘Stories’ Membolehkan Korang Buat Soalan Kuiz Ringkas

Hai semua! Korang nak tahu tak, Instagram kini hadir dengan penawaran pelekat baru pada ‘stories’ dikenali Quiz Sticker. Pelekat baru ini dilihat menarik di mana ia membolehkan korang membuat soalan kuiz ringkas dan berkongsi dengan followers di Instagram! Menarik kan?

Untuk menggunakan ciri ini, korang hanya perlu klik pada ikon pelekat pada sudut atas di bahagian kanan selepas mengambil gambar atau video dalam ‘stories’. Kemudian, pilih pelekat ‘Quiz Sticker’, tuliskan soalan korang dan sediakan jawapan (Korang boleh menambah jawapan sehingga 4 pilihan).

Starting today, you can use the new quiz sticker in Stories to ask your friends and followers a multiple-choice question. See how well your friends know you. 🤔🙃 pic.twitter.com/a6y1PaOnSY

— Instagram (@instagram) April 23, 2019

Korang juga boleh suaikan warna kuiz dengan klik pada roda warna pada bahagian atas skrin. Sebaik sahaja selesai, kongsikan dengan followers di Instagram dan lihat berapa ramai yang menjawab dengan betul!


Kajian Menunjukkan Bahawa Kapasiti Storan Pengguna iPhone Melebihi 140GB: Hampir 50% Lebih Tinggi Daripada Android!

Menurut laporan yang dikeluarkan oleh sebuah institusi penyelidikan beberapa hari yang lalu, pada tahun 2020, kapasiti penyimpanan rata-rata pengguna iPhone telah mencapai 140.9GB, meningkat 4.1% dari tahun 2019.

Ruang simpanan rata-rata pengguna iPhone pada tahun 2020 melebihi 140GB, yang masih jauh lebih tinggi daripada tahap rata-rata pengguna Android.

Institusi penyelidikan melaporkan bahawa pada tahun 2020, penyimpanan rata-rata pengguna telefon pintar Android adalah 95.7GB, dan pengguna iPhone 140.9GB, yang 45.2GB lebih tinggi daripada itu, iaitu 47.23% lebih tinggi.

Walau bagaimanapun, walaupun penyimpanan rata-rata pengguna iPhone masih jauh lebih tinggi daripada pengguna telefon pintar Android pada tahun 2020, jurang ruang penyimpanan rata-rata antara pengguna kedua kubu sebenarnya telah mengecil. Pada tahun 2020, ruang penyimpanan rata-rata pengguna Android akan meningkat sebanyak 21.7%, yang lebih tinggi daripada 4.1% pengguna iPhone.

Institusi penyelidikan itu juga menyatakan dalam laporan bahawa storan rata-rata pengguna iPhone melebihi 140GB, dan penyimpanan rata-rata pengguna Android meningkat 21.7% menjadi 95.7GB, yang bermaksud bahawa pada tahun 2020, penyimpanan rata-rata pengguna telefon pintar global telah melebihi 100GB. Ini adalah kali pertama ia melebihi 100GB.

Kapasiti simpanan rata-rata pengguna telefon pintar melebihi 100GB, yang bermaksud bahawa lebih ramai pengguna akan membeli telefon pintar dengan kapasiti penyimpanan 128GB ke atas. Laporan penyelidikan juga menunjukkan bahawa di kem Android, bahagian 128GB telah mencapai 24.9%, peningkatan tahun ke tahun sebanyak 40% tahun lalu.


HUAWEI Bakal Hadir Dengan Telefon Dengan Pemproses Dimensity 700??

Cip pemproses daripada MEdiaTek baru sahaja dilancarkan iaitu Dimensity 700 dan dikhabarkan HUAWEI bakal mengeluarkan telefon menggunakan pemproses ini.

Menurut satu tweet daripada Digital Chat Station, peranti ini bakal hadir dengan skrin 6.5″ Full HD+ dan dipadankan dengan kadar segar semula 60Hz.

Menurut tweet tersebut juga, ia bakal hadir dengan kamera belakang 48MP + 8MP + 2MP + 2MP dan kamera hadapan 16MP. Bateri pula adalah 4000mAh.

Sejauh manakah perkembangan peranti ini, sama-sama kita nantikan!!


Reviu Eksklusif : Kelebihan Tersembunyi Di Sebalik Xiaomi Mi A3…

Bagi memberikan lebih pilihan kepada pengguna, Xiaomi Mi A3 dibina dengan tiga pilihan warna yang boleh diklasifikasi sebagai menarik seperti More than White, Not just Blue dan Kind of Grey. Peranti ini juga didatangkan dengan dua pilihan variasi bersama sokongan gandingan memori berbeza iaitu 4GB + 64GB dan 4GB + 128GB. Harga yang ditawarkan juga adalah sangat kompetitif dan mampu bersaing dalam pasaran – sekaligus menjadi permintaan ramai. Berikut adalah senarai harga jualan bagi kedua-dua variasi untuk pasaran Malaysia :

Xiaomi Mi A3 dibina dengan paparan 6.088 inci AMOLED dengan resolusi HD+ (1560 x 720 piksel) bersama rekaan takuk kecil dipanggil Dot Display. Mungkin untuk part resolusi, bunyinya agak mengecewakan bahkan banyak komen kurang enak turut kedengaran. Namun, percayalah! Ia tidaklah seperti yang disangkakan, sebaliknya cukup baik untuk digunakan. Bahkan, paparan Mi A3 memiliki sudut sungguh baik (tidak kira daripada sudut mana sekalipun). Peratusan kontras juga terlihat elok tanpa menyakitkan mata. Secara jujurnya kami boleh katakan, kami agak terkejut melihat paparan peranti ini – pengalaman sepanjang penggunaan juga memuaskan.

Tarikan utama Xiaomi Mi A3 adalah ia menyertai barisan peranti Xiaomi dalam keluarga Android One. Jika berbicara mengenai Android One, antara elemen menjadi titik utama adalah  ia bebas daripada bloatware tambahan dan aplikasi pra-pasang yang tidak digunakan. Dalam erti kata lain, tiada sebarang ubah suai daripada pihak pengeluar – jadi memberikan pengalaman penggunaan lebih lancar dan baik. Selain itu, ia juga dikatakan mempunyai sokongan kemas kini terbaru lebih cepat untuk tempoh sekurang-kurangnya dua tahun dan menjanjikan kemas kini tampalan sekuriti selama 3 tahun. Jika diteliti, persembahan antaramuka ini sememangnya menjanjikan pengalaman penggunaan yang lebih baik kepada pengguna Xiomi Mi A3.

Satu lagi tarikan utama pada Xiaomi Mi A3, ia menyertakan sokongan pengimbas cap jari dalam paparan. Pada harga di bawah RM 1,000 dengan ciri ini, Xiaomi Mi A3 sememangnya tidak boleh dipandang enteng. Dengan teknologi penderiaan optik cap jari dipertingkatkan, prestasi pengimbas cap jari pada Xiaomi Mi A3 boleh dikatakan memuaskan dan berupaya menyahkunci peranti dengan responsif . Tetapannya juga mampu menyimpan dan mengesan lebih daripada satu cap jari. Mengikuti trend pengeluar peranti pintar lain, Xiaomi Mi A3 juga dilengkapi sokongan Face Unlock padanya.

Rata-rata ciri utama yang menjadi titik jualan sesebuah peranti terletak pada kamera. Xiaomi Mi A3 dilengkapi persediaan tiga kamera utama dengan gabungan lensa 48MP (f/1.79) + 8MP (f/2.2) + 2MP (f/2.4). Bagi kamera swafoto pula, peranti ini didatangkan sensor 32MP (f/2.0). Kamera dilengkapi teknologi AI selain turut menampilkan Penstabilan Imej Elektronik (EIS) pada rakaman video. Seperti biasa, Xiaomi juga membenamkan ciri-ciri kecantikan yang boleh diubahsuai untuk penghasilan gambar lebih menawan.

Prestasi kamera 3 secara keseluruhannya mampu menghasilkan tangkapan imej yang baik dan berkualiti. Penghasilan tona warna pada subjek nampak lebih natural dengan butiran yang jelas. Rakaman pada waktu malam dengan fungsi Night Mode juga dilihat memuaskan hati – kualiti imej terhasil menarik dan seimbang – kesan noise pada imej juga tidak begitu ketara.

Xiaomi Mi A3 dilengkapi sokongan spesifikasi dalaman yang boleh dikategorikan berada dalam kelas tersendiri seperti dijana pemproses Qualcomm Snapdragon 665 AIE (11nm) dengan kelajuan Octa-core sehingga 2.0 GHz. Ia juga dibantu sokongan RAM 4GB dan pilihan memori dalaman 64GB / 128GB (berasaskan UFS 2.1). Xiaomi Mi A3 mampu memaparkan prestasi cukup baik dan lancar tanpa sebarang masalah. Berikut adalah hasil ujian penanda aras untuk Xiaomi Mi A3 :

Xiaomi Mi A3 dibenamkan bateri dengan kapasiti 4,030 mAh dengan sokongan pengecasan pantas 18W. Pun begitu, pengecas yang dibekalkan di dalam kotak hanyalah 10W. Bateri peranti ini boleh dicas sepenuhnya dalam sekitar lebih kurang 2 jam dan 25 minit. Bagi penggunaan aktif, Xiaomi Mi A3 mampu bertahan untuk sehari suntuk. Manakala, penggunaan biasa pula bertahan sekitar dua hari. Dengan ketahanan ini juga pengguna tidak perlu risau soal bateri. Berikut ujian pengecasan untuk xiaomi Mia A3 :

Sebagai rumusan : Penulis berpendapat Xiaomi Mi A3 adalah antara peranti yang hadir dengan spesifikasi terbaik dalam kelasnya. Bukan itu sahaja, ia juga merupakan antara peranti paling mampu milik pada ketika ini. Korang sedang berkira-kira mahu membeli seunit smartphone baru? Justeru, tidak salah jika korang meletakkan Xiaomi Mi A3 dalam bucket list!


Remaja Jual Ginjal Kerana iPhone Kini Kritikal Dan Bergantung Pada Mesin Dialisis

Masihkan anda ingat dengan seorang remaja China yang sanggup menjual ginjal demi membeli sebuah telefon iPhone 4 dan iPad pada 7 tahun lalu?

Remaja yang dikenali sebagai Xiao Wang kini berada dalam keadaan yang kritikal apabila beliau mengalami komplikasi akibat penjualan ginjalnya itu disebabkan prosedur pembedahan yang dilakukan di sebuah hospital tidak berdaftar adalah tidak selamat.

Jangkitan berlaku pada satu-satunya ginjal yang tinggal pada beliau disebabkan oleh prosedur pembedahan yang mengunakan alatan yang tidak disteril dengan sempurna. Lebih menyayat hati, beliau terpaksa bergantung seumur hidup dengan mesin dialisis bagi meneruskan kelangsungan hidup.

Sebelum ini, Xiao Wang yang kini berusia 24 tahun telah menjual ginjalnya dengan harga RMB220,000 (kira-kira RM132,000).

Pada 2007, China telah mengharamkan penjualan organ bagi menghalang pemerdagangan di pasaran gelap. Namun terdapat sindiket yang masih diteruskan bagi membeli bekalan (organ) kepada individu yang tidak mahu menunggu giliran atau mereka yang memerlukan duit.